Киләсәк йәштәргә бәйле\n«Йәшлек» гәзите » Йәмғиәт » Киләсәк йәштәргә бәйле\n21.08.2010 Киләсәк йәштәргә бәйле\nӨфөлә «Берҙәм Рәсәй» фирҡәһе башланғысы буйынса модернизациялауҙың төбәк аспекттарына арналған тәүге кадрҙар форумы үткәрелде. Ул «Кадрҙар резервы – илдең профессиональ командаһы» проектында ҡатнашыусыларҙы үҙенә йыйҙы. Сарала шулай уҡ, фирҡә проекты лауреаттары һәм ҡатнашыусылары менән бер рәттән, Президенттың идара итеү кадрҙарын әҙерләү программаһын тамамлаусылар ҙа, «Берҙәм Рәсәй»ҙең йәш гвардияһы», БР дәүләт власы органдары вәкилдәре, предприятиелар етәкселәре, бизнес, киң мәғлүмәт саралары вәкилдәре ҡатнашты.\nКөндөң тәүге яртыһында БР Дәүләт Йыйылышы – ҡоролтай йортонда форумдың пленар ултырышы үтте. «Берҙәм Рәсәй» фирҡәһенең төбәк сәйәси советы секретары, БР Дәүләт Йыйылышы – ҡоролтай Рәйесе Константин Толкачев, форумды асып, сараны йылдың мөһим ваҡиғаһы тип атаны һәм:\n– Беҙ бында модернизациялауҙың төбәк аспекттарын тикшереү, төбәк кадрҙар сәйәсәтенең төп йүнәлештәрен билдәләргә йыйылдыҡ, – тине. – Рәсәйҙе яҡын киләсәктә үҫештең өр-яңы, тағы ла юғарыраҡ инновацион баҫҡысҡа күтәреү, илде системалы һәм эҙмә-эҙлекле модернизациялау өсөн бөтә йәмәғәтселек көсө һәм дәүләт структуралары әүҙем ҡатнашырға тейеш. Беҙҙең фирҡә бөтә өмөт-ышанысын нәҡ йәштәргә йүнәлтә.\nФорум шулай уҡ йәштәрҙең ысынбарлыҡҡа яҡын булыу-булмауын да асыҡларға тейеш, тип билдәләне Константин Толкачев.\nФорумда БР Президенты Рөстәм Хәмитов сығыш яһаны.\n– РФ Президенты Дмитрий Медведев модернизациялау программаһы тураһында йыш һөйләй. Илде модернизациялау нәҡ төбәктәрҙе модернизациялауҙан башлана, – тине Рөстәм Хәмитов. – Ә был процесс идара итеү ҡарарҙарын бойомға ашыра алыусы, стратегик фекерләүсе, дәүләт кимәлендә фекерләй алыусы кешеләрҙе һайлап алыуҙы һәм әҙерләүҙе талап итә. Быйылғы ҡоролоҡ һәм янғын идара итеү власының йоғонтоло булмауын күрһәтте. Республикаға XXI быуат ысынбарлығына тап килгән яңы идара итеү стратегияһы кәрәк. Дәүләттең төбәктәр менән идара итеүе властың артыҡ үҙәкләштерелеүенән зыян күрә – быға тиклем иң юғары власть етәксеһенең тайпылғыһыҙ абруйына таянған патерналистик идара итеү моделе өҫтөнлөк итте. Һөҙөмтәлә кешеләр үҙ аллы ҡарар ҡылыуҙың нимә икәнен онотҡан, социаль-иҡтисади һәм сәйәси процестарҙа әүҙемлек күрһәтмәй, уларҙың ижади һәм интеллектуаль потенциалына ихтыяж булмаған. Бындай үҙ-ара мөнәсәбәт матрицаһы иң төпкөл ауылдарға ла барып еткән. Беҙҙең бурыс – йәмәғәт башланғысы «турбинаһы»н ҡайтанан эшләтеп ебәреү.\nРеспублика башлығы күрһәтеп үткән икенсе проблема – властың артыҡ «бикле» булыуы. Дәүләт менән йәмғиәт араһында тиң хоҡуҡлы конструктив диалог урынлаштырырға кәрәк. Был юҫыҡта интернет селтәре мөмкинлектәрен киң файҙаланыу мөһим: халыҡ менән кире бәйләнеш – аралашсыһыҙ аралашыуҙың йоғонтоло технологияларының береһе.\n– Мәҫәлән, минең блогым асылыуға бер ай ҙа юҡ, ә шул арала унда тиҫтә меңләгән кеше инеп, проблемаларҙы күрһәтеп. үҙ тәҡдимдәрен индерҙе лә. Был эш миңә үҙ кадрҙарым сәйәсәтен булдырырға ярҙам итә. Граждандарҙың дәүләт менән идара итеүҙә ҡатнашырға теләүен күрҙем. Киләсәктә бындай аралашыу форсатын «Электрон хөкүмәт» кимәлендә лә булдырасаҡбыҙ, – тине Рөстәм Зәки улы.\nСығыш яһаусы республикала дәүләт һәм муниципаль кимәлдә административ реформаны оптималләштереү эше башҡарыласағын билдәләп үтте.\n– Бөгөн власҡа йәш, дәртле кешеләр кәрәк. Шулай ҙа яңы етәксене тәғәйенләгәндән һуң дәүләт органдарында кадрҙарҙы тоталь таҙартыуҙы туҡтатырға ваҡыт, – тине ул. – Кадрҙарҙың эшен баһалауҙың өс критерийы бар – профессионаллек, һөҙөмтәлелек, граждандарҙың ышанысы. Дәүләт һәм муниципаль кадрҙар сәйәсәте йәмәғәтселек фекеренә таянырға тейеш.\n– Бындай форум төбәк кимәлендә тәүгә үткәрелә, һәм уның нәҡ Башҡортостанда үтеүе осраҡлы түгел, сөнки республика машиналар эшләп сығарыу, химия һәм нефть-химия продукцияһын етештереү күләме һәм башҡа юҫыҡта ла илдәге иң алдынғы төбәктәрҙең береһе һанала. Республиканың сәнәғәт һәм фәнни базаһы бар, – тине «Берҙәм Рәсәй» фирҡәһенең Волга буйы төбәк-ара координация советы рәйесе Игорь Руденский. – Форум «Кадрҙар резервы – илдең профессиональ командаһы» проектының икенсе этабы сиктәрендә үткәрелә һәм был этапта бизнес, сәнәғәт, дәүләт власы органдары, агросәнәғәт вәкилдәренә йәш таланттарҙың перспективаһы менән танышыу мөмкинлеге бирелә.\nБР Президенты ҡарамағындағы дәүләт советнигы Сергей Лаврентьев сығышын граждандар инициативаһын дәртләндереүҙә фирҡәләрҙең һәм йәмғиәт проекттарының роленә бағышланы һәм, Дмитрий Медведевтың илде модернизациялау тураһындағы һүҙҙәрен хуплап, ул дөйөм милли мәҙәниәттең бер өлөшө булырға тейеш, тип билдәләне. Кешеләрҙе социаль әһәмиәттәге проекттарҙы бойомға ашырыуға йәлеп итеү – бындай мәҙәниәт булдырыуҙың бер ысулы, тип билдәләне һәм ыңғай миҫал итеп «Берҙәм Рәсәй» фирҡәһенең «Рәсәй – беҙ оҙаҡ йәшәргә тейеш» проектын килтерҙе. Был проект сиктәрендә республикала дауалау учреждениеларын заманса ҡорамалдар менән тәьмин итеүҙе яҡшыртыу өсөн күп эштәр башҡарылды. Бындай башланғыстар халыҡ инициативаһын да арттыра. Мәҫәлән, Әбйәлил районында ҡатын-ҡыҙҙар советы, эскелеккә ҡаршы көрәш иғлан итеп, өсөнсө йыл инде районда сәләмәт йәшәү рәүешен пропагандалай. Бындай башланғыстар артыҡ аҡса һалыуҙы талап итмәй, әммә социаль әһәмиәте ҙур. Тағы ла «Үҙ йортом», «Донъяны төрлө төҫтәрҙә күреү», «IT прорыв», «Беҙҙең ҡала – беҙҙең ата-әсәләр» кеүек һәм башҡа бик күп проекттар бойомға ашырыла. Халыҡ төрлө хәйриәлек марафондарында әүҙем ҡатнаша.\nХөкүмәттең сәнәғәт өлкәһендәге төп бурысы – инновацион үҫеште стимуллаштырыу, инвестицияланған объекттарҙың перспективаһын билдәләү һәм имен инвестицион климат булдырыу, тип иҫәпләй БР Хөкүмәте Премьер-министры урынбаҫары Юрий Пустовгаров.\nРеспубликаның элемтә һәм киң коммуникациялар министры Борис Мелкоедов, властың мәғлүмәти асыҡлығы тураһында доклад менән сығыш яһап, властың асыҡ булыуы граждандар йәмғиәтен үҫтерергә булышлыҡ итә, тип билдәләне. Ул шулай уҡ, халыҡҡа мәғлүмәт еткереүҙәге кәртәләргә күрһәтеп, власть органдарында эшләнгән бөтә ҡарарҙар ҙа йәмәғәт экспертизаһын, конструктив тәнҡит аша үтергә тейешлегенә, ә әлеге ваҡытта ҙур-ҙур ҡарарҙарҙың халыҡ тикшереүе аша үтмәүенә, «шаршау артында» ҡабул ителеүенә күрһәтте.\nМ. Аҡмулла исемендәге БДПУ ректоры Раил Әсәҙуллиндың сығышы төбәктә йоғонтоло юғары белем биреү системаһын булдырыуға арналды. Йәштәр сәйәсәте һәм спорт министры Александр Никерин йәштәрҙең инновацион һәләтен һәр йүнәлештә лә асыу өсөн шарттар булдырыу йәштәр сәйәсәтенең төп бурысы булып тороуын, БР Хөкүмәте Премьер-министры урынбаҫары Шамил Вахитов аграр секторҙа кадрҙар проблемаһы хәл итеүҙе талап итеүен, шунлыҡтан заманса ауыл хужалығы белгестәрен әҙерләүсе уҡыу йорттарының матди-техник базаһын нығытыу кәрәклеген билдәләп үтте.\nФорумдың икенсе яртыһында «Башҡортостан Республикаһында граждандарҙың инициативаһын дәртләндереү: фирҡә һәм йәмәғәт проекттары», «БР-ҙың сәнәғәт һәм инновацион потенциалы: сәнәғәттең яңы технологик базаһын булдырыу», «Агросәнәғәттең кадрҙар потенциалын нығытыу юлдары: яңы төбәк ҡарарҙары», «БР-ҙа хеҙмәт баҙары ихтыяждарын фаразлау һәм төбәктә юғары белем биреүҙең йоғонтоло системаһын булдырыу», «Властың мәғлүмәти яҡтан асыҡ булыуы: киң мәғлүмәт сараларының йәмғиәттең мәғлүмәти структураһы булараҡ роле», «һөҙөмтәле йәштәр сәйәсәте: киләсәккә ҡараш» тигән секциялар эшләне. Форумда ҡатнашыусылар актуаль үҫеш йүнәлештәре буйынса тәҡдимдәрен әйтте.


Эксперттар, һеҙ ҡайҙа? » Башҡортостан гәзите\nЭксперттар, һеҙ ҡайҙа?\n24-03-2017, 03:47 // Информация // Баҫып сығарырға\nЙәштәр эштәре буйынса федераль агентлыҡ Бөтә Рәсәй йәштәр проекттары конкурсына ярашлы эштәрҙе баһалау өсөн эксперттар һайлай. Быны ул үҙенең Йәмәғәт советы менән берлектә тормошҡа ашыра.\nЙәмәғәт эксперттар иҫәбенә инеү өсөн юғары һөнәри белемгә, йәштәрҙең башланғыстарына булышлыҡ итеү һәм дәүләт йәштәр сәйәсәтен тормошҡа ашырыу өлкәһендә эш тәжрибәһенә эйә булырға кәрәк. Шул уҡ ваҡытта баһаланған проекттарға бер ниндәй ҙә мөнәсәбәтең булмау шарт. Резюмены 1 апрелгә тиклем grant@fadm.gov.ru электрон почтаһына ебәрергә. Бәйгегә йомғаҡ 1 майҙа яһала.\nЭкспертлыҡҡа кандидат булған кешегә шулай уҡ дәүләт йәштәр сәйәсәтен тормошҡа ашырыу өсөн яуаплы төбәк башҡарма власть органынан, юғары уҡыу йортонан йәки йәштәр йәмәғәт ойошмаһынан кәмендә ике рекомендация тапшырырға кәрәк. Ошонан һуң дәғүәсе менән онлайн-әңгәмә үткәрелә.\nБөтә Рәсәй йәштәр проекттары конкурсы бер нисә этапта уҙғарыла. Тәүгеһе – коммерцияға ҡарамаған ойошмалар араһында грант ярҙамы алыуға дәғүәселәрҙе Интернет аша һайлап алыу, икенсеһе – Бөтә Рәсәй һәм округ йәштәр форумдарында проекттар конкурсы, өсөнсөһө – айырым кешеләр араһында грант ярҙамы алыуға дәғүәселәрҙе Интернет селтәре аша һайлау.


Торлаҡ баҙары үҙенең үҫешен дауам итә, торлаҡ мәсьәләһе н хәл итеүҙең яңы алымдары барлыҡҡа килә. Әммә улар халыҡ өс өн отошло була аламы һуң Беҙ әле Мавроди пирамидаларын, "мө гөҙ һәм тояҡ" фирмаларын, башҡа финанс "лохотрондарын" бик я ҡшы хәтерләйбеҙ. Һуңғы ваҡытта торлаҡ баҙарында торлаҡ - төҙ өлөш кооперативтары күренә башланы. Башҡортостанда ғына ла у лар бер нисәү. Тәү ҡарашҡа кооператив барлыҡ торлаҡ бәләләре нән ҡотҡарыу вәғәҙә иткәндәй, икенсе һүҙҙәр менән әйткәндә, ул - үҙ - ара ярҙам итеү кассаһының бер төрө. Пай взносы түл әйһегеҙ ҙә, фатир һатып алыу өсөн 50 процент взносҡа тыныс ҡ ына аҡса йыяһығыҙ. Ғәфү итегеҙ, бында ҙур булмаған аңлатма к әрәк: фатирға түләү өлөшө кооператив фондында йыйыла. Ә инде\n50 процент йыйылғас, кооператив һеҙгә фатир алып бирә. Һеҙ күптән көтөлгән метрҙарға күсенәһегеҙ, килешеү буйынса пропи скаға тораһығыҙ һәм ай һайын түләп, пайҙы ҡайтараһығыҙ.\nБарыһы ла аңлашыла кеүек, әммә бер " аҡ тап" бар: нимә һ әм ниндәй аҡсаға төҙөйбөҙ Нисектер хәүефле һымаҡ: исемендә "төҙөлөш" тигән һүҙе бар, ә практикала иһә төҙөлөш майҙандар ы юҡ. Фатирҙар кем йәки нимә иҫәбенә алына һуң\n"Ҡала иҡтисады институты" Фонды президенты Надежда Косаре ваның фекере буйынса, бөгөнгө көндә Рәсәйҙә бик үк ҙур күләм дә булмаһа ла, торлаҡ - төҙөлөш коперативтары ла беренсел үҫ еш алды. Элегерәк, үҙенең башланғыс формаһында улар ябай коо перация ине. Бер нисә кеше бергә ойошоп йорт төҙөү өсөн Һаҡ лыҡ банкынан кредит ала, һуңынан, пайҙы түләгәс, был йортт оң хужаһы булып бергә йәшүҙәрен дауам итәләр ине.\nБөгөн барлыҡҡа килгән торлаҡ - төҙөлөш кооперативтарының совет схемаһы менән бер ниндәй ҙә уртаҡлығы юҡ, тип һанай На дежда Косарева. Улар бары тик кеше ҡолағына таныш яңғыраған\nисем менән генә файҙалана, ә ысынбарлығында иһә икенсе төрл ө эш итә. Кешеләр шулай уҡ пай взностары түләй. Әммә был стр уктура совет заманының үҙ - ара ярҙам кассаһын хәтерләтә. Па й взностары иҫәбенә кооператив фатирҙар һатып ала һәм был то рлаҡ өсөн пай взностары түләүҙе дауам итеүсе ағзаларға файҙа ланырға бирә. Пайҙы түләп бөткәндән һуң ғына кеше фатирҙың х ужаһы тип иҫәпләнә башлай. Бөгөн бындай формала эшләүсе ойош малар етерлек, улар араһында торлаҡ - төҙөлөш кооперативтары , ябай торлаҡ кооперативтары, хата асыҡ акционерҙар йәмғиәте\nлә бар. Барыһы ла яҡшы кеүек, әммә был кооперативтар менән эш иткәндә аҡсаңдан ҡолаҡ ҡағыу хәүефе лә юҡ түгел. Надежда Косареваның һүҙҙәренә ҡарағанда, бындай структураларҙың эшмә кәрлеге бер нисек тә көйләнмәй. Шуға күрә намыҫһыҙ әҙәмдәр е тәкселек иткән хәлдә, схемаларҙың "пирамидаға" әйләнеүен кө т тә тор.\nӘ инде әйтелгән системаны дөрөҫ көйләп, уның эшмәкәрлеген\nконтролдә тотҡан хәлдә, ул килеме түбән булған ҡатламдарҙың\nторлаҡ хәлен яҡшыртыуҙың бер формаһы була ала. Әйткәндәй, т орлаҡ баҙарына ҡағылған закон проекттар пакетында торлаҡ - т уплау кооперативтары тураһында махсус закон бар.\nБер һүҙ менән әйткәндә, торлаҡ - төҙөлөш кооперативтарыны ң йәшәргә хоҡуғы бар. Әммә кооперативҡа ингән ваҡытта бер ни сә һорауға яуап табыу артыҡ булмаҫ. Фатир алыу буйынса сират та һеҙ нисәнсе урында тораһығыҙ Кооператив ағзаларына фатир\nалыу кем иҫәбенә финанслана Пай һәм тәүге взностар нимәгә тотонола һәм, иң мөһиме, төҙөлөш кооперативы үҙе төҙөлөш алы п барамы


«Киске Өфө» гәзитенең сайты - ӨС ШИХАНДЫҢ БЕРЕҺЕ БУЛМАҪМЫ? - 2018 - Мәҡәләләр\nӨС ШИХАНДЫҢ БЕРЕҺЕ БУЛМАҪМЫ?\nҮткән аҙнала "Башҡортостан сода компанияһы" өсөн сеймал базаһы итеп Ҡуштау һайланған", тигән хәбәр бар йәмәғәтселекте тетрәндерҙе. Кемдәрҙер ошо ҡарар арҡаһындаТоратау менән Йөрәктауға һәр төрлө хужалыҡ эшмәкәрлеген алып барыуҙы тыйған федераль һәм халыҡ-ара һаҡланған статус бирелеүе өсөн ҡыуанысын белдерҙе, күпселек ҡарарҙы хупламаны һәм, башҡа шихандар менән бергә Ҡуштау ҙа һаҡланып ҡалырға тейеш, тип күтәрелде. Был шау-шыу тыуҙырған ҡарарға нисек киленгән һуң?\n"Ике ай буйына Рәсәй Хөкүмәте һәм "Башҡортостан сода компанияһы" менән һөйләшеүҙәр алып барҙыҡ, - тине был хәлгә аңлатма биреп Башҡортостан Башлығы Хакимиәте етәксеһенең беренсе урынбаҫары Ринат Бәширов. - Тәүҙә "Башҡортостан сода компанияһы"ның позицияһы шундай ине: Ҡуштау 2017 йылдан беҙҙеке, Башҡортостан Хөкүмәте, Рәсәйҙең Сәнәғәт һәм сауҙа министрлығы менән килешеп, эштәрҙе башлауға рөхсәт һәм лицензиялар алдыҡ. Шуға күрә Ҡуштауҙы мотлаҡ үҙләштерәбеҙ. Ләкин беҙгә Ҡуштау ғына етмәй, унда үҙләштереү эштәре ҡиммәт, әгәр башҡа шихандар ҙа эшкәртеүгә тапшырылмаһа, республика ҡаҙнаһы ла, социаль өлкә лә аҙыраҡ аласаҡ. Беҙгә Торатау менән Йөрәктау кәрәк".\nРинат Бәширов әйтеүенсә, һөҙөмтәлә ҡарар ҡабул ителә: "Ҡул ҡуйылған килешеүҙә республика Хөкүмәте үҙенә "Башҡортостан сода компанияһы"на предприятиеһын һаҡлап ҡалыуҙа ярҙам итергә йөкләмә алды. Был беҙҙең өсөн бюджетҡа йылына яҡынса 10 миллиард һум килем, ошо аҡсаға мәктәптәр, поликлиникалар, спорт ҡоролмалары төҙөйбөҙ, биләмәләрҙе төҙөкләндерәбеҙ. Бынан тыш, Хөкүмәт "Башҡортостан сода компанияһы" тирә-йүндәге биләмәләрҙе социаль-иҡтисади үҫтереүгә компенсация взносын йылына 100-ҙән 700 миллион һумға тиклем арттырырға тейеш тигән шарт менән компанияға Ҡуштауҙы үҙләштерергә ҡамасауламаҫҡа ризалашты. Беҙ аҡсаны яңы эш урындары асыуға ла йүнәлтергә уйлайбыҙ", - тип белдерҙе Ринат Рәшит улы.\nБилдәле булыуынса, Ҡуштау - өс шихандың береһе, Стәрлетамаҡтан 18 саҡрым көнсығышта һәм Өфөнән 140 саҡрым көньяҡта урынлашҡан. Тау эргәһендә генә Шихан, Үрнәк ҡасабалары һәм Ҡуштау тау саңғыһы үҙәге бар. Быға тиклем "Башҡортостан сода компания"һы вәкилдәре Ҡуштау сеймалының химик составы етештереү өсөн ҡулай түгел тип белдергәйне. Республика Хөкүмәте компанияға сеймал сығанаҡтары сифатында Ғүмәр ятҡылығын һәм башҡа сығанаҡтар тәҡдим итһә лә, улар был тәҡдимдәрҙең береһен дә ҡабул итмәне. Әлеге ваҡытта "Башҡортостан сода компания"һы Шәкетауҙы эшкәртә. Хәҙер тау ҡаҙылып бөткән тиерлек, сеймал запасы, компания раҫлауынса, дүрт йылға етерлек. Алдан киң мәғлүмәт саралары яҙғанса, Ҡуштау запасы комбинаттың 50 йыл буйы өҙлөкһөҙ эшләүенә етергә тейеш.\n"Башинформ" агентлығы хәбәрсеһенең "Сода" компанияһына Шахтауҙың урынын төҙөкләндереү талабы ҡуйыласаҡмы?" тигән һорауына Башҡортостан Республикаһы Хөкүмәте Премьер-министры урынбаҫары вазифаһын башҡарыусы Рәйеф Әбдрәхимов шулай тип яуап бирҙе:\n- Әлеге көндә Шахтауҙа эштәр тамамланғас та үткәреләсәк саралар планы әҙерләнә. Уның урынында парк буласаҡ тип көтәбеҙ, музей төҙөләсәк, ял итеү зоналары, яһалма һыу сығанағы барлыҡҡа киләсәк. Был хәҙер генә эшләнәсәк эш түгел. Шахтауҙы биш йыл тирәһе эшкәртәсәктәр әле. Шул ваҡытҡа төҙөкләндереү буйынса план әҙер булыр. Ҡуштауҙы эшкәртеү планы ла төҙөлгән, юл планы бар, унда кемдең нимә өсөн яуаплы булыуы билдәләнгән. Иң тәүҙә геологик тикшеренеү эштәре тора. Ҡуштауҙы ҡасан эшкәртә башлаясаҡбыҙ йәки эшкәртә башламаясаҡбыҙмы икәне, был эштәрҙең күләме геологик тикшеренеүҙәрҙән һуң билдәле буласаҡ...\nҠуштауҙа геологик эштәр алып барыу буйынса ҡарар бөгөн түгел, ә 2017 йылда уҡ ҡабул ителгән, йәғни, "Башҡортостан сода компанияһы" етәкселәре белдереүенсә, Башҡортостан Хөкүмәте, Рәсәйҙең Сәнәғәт һәм сауҙа министрлығы менән килешеп, улар тарафынан эштәрҙе башлауға рөхсәт һәм лицензиялар алынған булған. Геологик разведка эштәре тағы ла кәмендә ике йыл дауам итәсәк һәм ул тамамланғандан һуң ғына Ҡуштауҙың "Сода" өсөн сеймал булараҡ тура киләме, юҡмы икәнлеге буйынса ҡарар ҡабул ителәсәк. Был турала һүҙ йөрөтөргә иртәрәк, тимәк. Нисек кенә булмаһын, шихандар буйынса әллә нисәмә йылдарға һуҙылған һорауға асыҡлыҡ индерелгәндәй булды. Бигерәк тә Башҡортостан Башлығы вазифаһын башҡарыусы Радий Хәбировтың Торатау менән Йөрәктауҙы үҙ эсенә аласаҡ "Торатау" геопаркын булдырыу тураһындағы Указы ҡыуандырҙы. Ә Ҡуштауға килгәндә... Яҡшыға өмөтләнәйек.\nЯҙылған: 18.12.18 | Ҡаралған: 675


Киҙеү йоҡтормау өсөн иң ябай кәңәштәр\nҺауа торошоноң берсә йылытып, берсә үтә ныҡ һалҡынайып торған мәле – һәр төрлө йоғошло ауырыуҙарға баш ҡалҡытыу өсөн иң ҡулай осор. Тап ошо ваҡытта киҙеү йоҡтороусылар бермә-бер арта. Һеҙҙең иғтибарға унан һаҡланыу өсөн иң ябай кәңәштәр тәҡдим итәбеҙ.\nҺауа торошоноң берсә йылытып, берсә үтә ныҡ һалҡынайып торған мәле – һәр төрлө йоғошло ауырыуҙарға баш ҡалҡытыу өсөн иң ҡулай осор. Тап ошо ваҡытта киҙеү йоҡтороусылар һаны бермә-бер арта. Һеҙҙең иғтибарға унан һаҡланыу өсөн иң ябай кәңәштәр тәтҡдим итәбеҙ.\nИң беренсе һәм төп ҡағиҙә — кешеләр күп булған урындарға барыуҙан тыйылығыҙ. Вирус организмға танау аша ғына түгел, ҡул, ауыҙ, күҙ аша ла йоға.\nСирле кеше урамда, магазинда, транспортта, йәғни ҡайҙа ғына булмаһын, вирус тарата. Сәләмәт кеше ул тотонған әйбергә ҡулы менән тейеп, артабан вирусты ауыҙына, танауына йәки күҙенә эләктерә. Шуға күрә киләһе мөһим кәңәш: ҡулығыҙҙы мөмкин тиклем йышыраҡ йыуығыҙ.\nКөн һайын мотлаҡ 30-45 минут йәйәү йөрөгөҙ. Ошо ваҡыт эсендә ҡан бәләкәй һәм ҙур ҡан әйләнеше системаһы аша үтеп өлгөрә, кислород менән байый.\nМодаға ярашлы түгел, ә һауа торошона ҡарап кейенегеҙ, йылыраҡ кейем һайлағыҙ.\nСәләмәтлек өсөн йоҡоноң туйыуы ла мөһим.\nСаф һауала гимнастик күнекмәләр эшләү, йәйәү йөрөү, урында торған килеш «йүгереү» файҙалы.\nШифалы эсемлектәрҙе күберәк эсегеҙ. Сәй, компот, төнәтмәләр, минераль һыу — барыһы ла бара, әммә әскелтем эсемлектәргә өҫтөнлөк биреү яҡшыраҡ. Был маҡсатта көртмәле, ҡарағат, лимон кислотаһы ҡулланырға мөмкин. Һалҡын тейеүгә ҡаршы халыҡ дауаларынан ҡурай еләге, бал йәки лимон менән эҫе сәй эсеү һөҙөмтәле. Ашаған ризығығыҙға һарымһаҡ һәм ҡыҙыл борос өҫтәгеҙ.\nАуырыр алдынан аппетит насарая. Көсләп ашарға ярамай, әммә организм хәлһеҙләнмәһен өсөн аҙ-аҙлап туҡланырға кәрәк. Еңел үҙәлештерелгән, шыйыҡ, углеводтарға һәм витаминдарға бай ризыҡтарға өҫтөнлөк бирегеҙ.\nСәләмәт булығыҙ, киҙеү кеүек сирҙәр һеҙҙе һәм яҡындарығыҙҙы урап үтһен!


Европанан алты мәрәй менән\n«Салауат Юлаев» клубының сит ил ҡалалары буйлап сәфәре уңышлы тамамланды. Хельсинкиҙан һуң кисә юлаевсылар Ригала урындағы «Динамо» клубын еңеүгә өлгәште.\nӘммә тәүге ике осорҙан һуң Игорь Захаркин тәрбиәләнеүселәренә уңыш йылмаясағына ышаныуы ҡыйын ине. Сөнки Латвия хоккейсылары беренсе минуттан уҡ өҫтөнлөктө үҙ ҡулдарына алды. Һөҙөмтәлә улар өсөнсө минутта иҫәпте асты. Шулай ҙа оҙаҡ та үтмәй Андреас Энгквист яуап шайбаһы индерҙе. Артабан хужалар юлаевсылар ҡапҡаһы артында ике тапҡыр ҡыҙыл ут тоҡандырҙы. Бары икенсе тәнәфес алдынан ғына Игорь Григоренко иҫәп айырмаһын кәметеүгә иреште. Ә бына өсөнсө осорҙа юлаевсылар үҙенең иң уңышлы йылдарындағы уйынын хәтерләтте. Бер-бер артлы Андреас Энгквист, Дмитрий Макаров һәм Сами Лепистё һуҡҡан шайбаларҙы дәғүәселәрҙең голкиперы кире ҡаға алманы. Шулай итеп мауыҡтырғыс уйын «Салауат Юлаев» клубы файҙаһына 5-3 иҫәбенә тамамланды. Әйтергә кәрәк, Латвияла үткән уйында республика командаһын дәртләндереү өсөн милли кейемдәрҙә урындағы башҡорттар күпләп килгәйне.


Халыҡ тере, уның теле булғанда - GTRK.TV — Новости Уфы и РБ\nХалыҡ тере, уның теле булғанда\nГлобалләштереү шарттарында айырым халыҡтарҙың тел үҫешен интернет селтәре аша ла баһаларға мөмкин. Бөгөн Википедия донъяның 188 телендә донъя күрһә, шулар араһында башҡорт ресурсының лайыҡлы урын алып тороуы, шрифтар һәм клавиатура өсөн махсус программалар булыуы ҡыуаныслы хәл. Донъя селтәрен башҡорт телендә һөйләшергә өйрәтеүселәр кемдәр ул? Миңһылыу Абдуллина һөнәре буйынса рус теле уҡытыусыһы. Эштән буш ваҡытын ул тыуған башҡорт телен үҫтереүгә бағышлай. Бәләкәйҙән үҙ телендә һөйләшеү, белем алыу теләге ҙур була унда.Балаларын аяҡҡа баҫтырып, тормош мәшәҡәттәренән бушана биргәс, ханым тел яҙмышы өсөн борсолоп йәнә лә баш-аяҡтан эшкә сума. Википедия Ирекле энциклопедияһында башҡортса мәҡәләләр баҫыла башлағас та унда үҙ өлөшөн индереү теләге тыуа. Әммә компьтер менән эш итә белмәүе ҡаршылыҡ була. Теләк булғас терәк тә табыла. Википедияға киң йәмәғәтселектә төрлө ҡараш йәшәй. Бәғзеләр бында раҫланмаған, килде-киттеле мәғлүмәттәр баҫыла тигән фекерҙә. Башҡорт телендәге мәҡәләләр төплө һәм йөкмәткеле булһын өсөн ирекле авторҙар бик күп сығанаҡтарға таянып эш итә.Миңһылыу апай бер-нисә йыл эсендә 300-гә яҡын мәҡәлә яҙып өлгөргән. Был эш өсөн бер кем дә түләмәй. Шулай ҙа әүҙем викиирекмәндәр һаны көндән-көн арта. Википедияның башҡот телендәге бүлеге 2002 йылдың 2 июнендә асыла. Башҡортостан исемле беренсе мәҡәлә 2005 йылдың 16 апрелендә аноним яҙыусы тарафынан төҙөлә, был көн Башҡорт Википедияһының тыуған көнө булып иҫәпләнә. Әле башҡорт википедияһында 40 меңгә яҡын статья һәм уларҙың барыһы ла ирекмәндәр көсө менән яҙылған. Бында файҙалы ғына түгел, ҡыҙыҡлы мәғлүмәттәрҙе лә табырға мөмкин. Мәҫәлән, Өфө халҡы яратып өлгөргән Ете ҡыҙ фонтанындағы һәр фигура кәмендә 600-700 киллограмм тарта икән, ә уның хаҡы 7 миллион һумға баһалана. Тап ҡыҙыҡһындырырҙай мәғлүмәттәр һәм көндәлек ҡулланылыштағы ҡушымталар ярҙамында ғына туған телдәрҙе заманса шарттарҙа өйрәтергә лә, ихтирам уятырға ла мөмкин тигән фекерҙә белгестәр. Башҡорт йәштәре араһында ла ундайҙар етерлек, улар Башҡорт проекттары берләшмәһенә тупланып төрлө интернет алғыстарҙы башҡорт теленә тәржемә итә. Әүҙем ватандаштарыбыҙҙың береһе  — башҡортса «Бәйләнештә» сайтын булдырыусы Илдар Кинйәбулатов. Ул әле үҙ проекты өҫтөндә эшләй. Интернетта башҡортса «Электрон китапхана» туплай.Интернетты айырым халыҡтарҙың үҫеш кимәлен сағылдырыусы ресурс, тип атарға мөмкин. Глобаль селтәрҙә теге йәки был тел бар икән, тимәк ошо телдә һөйләшеүсе халыҡ та йәшәй. Туған телдәрҙе уҡытыу иреклегә ҡалдырылған заманда киләсәк быуындың башҡорт телендә таҙа һәм матур аралаша белеүе глобаль селтәрҙә үҙ телебеҙҙе әүҙем ҡулланыуҙан тора.


Письма читателей газеты Йэшлек » Страница 12\nГазета "Йәшлек" » Махсус бит » Письма » Страница 12\nМахсус бит / Письма // 4-12-2010, 14:52\nЕгерме йыл ғүмер. Әҙәм балаһының ғына йөҙөндә, килеш-килбәтендә, хатта бөтөн булмышында юйылмаҫлыҡ эҙҙәрен ҡалдыра, тип йөрөһәм, баҡһаң, йылдар гәзит биттәрен дә үҙгәрмәҫлек итеп һарғайта, таушалдыра икән. Бына, егерме йыл элек сыҡҡан «Йәшлек» гәзитенең төпләмәһе ҡулыма килеп эләккәс, биттәрен бер-бер артлы ҡыҙыҡһынып аҡтарам. Ҡасандыр аҡҡа ҡара менән баҫылған хәрефтәр бер аҙ уңып, ҡағыҙға буяу ныҡ һеңеп таралғанлыҡтан, тоноҡланып ҡалған. Ә фотоһүрәттәре... күҙҙең яуын алып торған бөгөнгө сағыу төҫтәгеләре менән сағыштырырлыҡмы һуң?! Эйе, ваҡыт тигәнең үҙенекен эшләй......\nБуй етмәҫлек йондоҙом булып балҡы\nМахсус бит / Письма // 27-11-2010, 11:48\nМөхәббәтемде үҙ ҡулдарым менән селпәрәмә килтерҙем. Их, минең балҡып һүнгән йондоҙом! Ҡайҙарға китеп юғалдың һин? Кемде генә үҙеңә йәр итеп һайланың? Уны ысын йөрәктән яратаһыңмы икән? Хәйер, уныһын белеү кәрәкмәйҙер, былай ҙа янған йөрәгем, уны яратыуыңды белһә, билләһи, шартлаясаҡ....\nМахсус бит / Письма // 27-11-2010, 11:46\nБеҙ ирем менән 25 йылға яҡын йәшәп, өс бала үҫтерҙек. Тик уларҙы аяҡҡа ныҡлы баҫтырып өлгөрмәнек – тормош иптәшем мәңгелеккә яҡты донъя менән хушлашты. Уны ерләгәндән һуң тәүге көндәрҙә, айҙарҙа, ни булғанын төшөнөп етмәйенсә, шаңҡып йөрөгәнмен. Ана, ҡайтып инер, бына, ҡайтып, алдыма тып итеп баҫыр кеүек тойолдо тәүҙә. Балалар ҙа уны артыҡ юҡһынмаған кеүек ине. Тик ике ай тирәһе үтеүгә иремде юҡһыныуҙан, һағыныуҙан йәнемә – йәм, өйөмдә толҡа тапмайынса, һарыға һабыштым. Ҡулға – эш, ауыҙға аш барманы. Көндөҙ, кеше араһында йөрөп, икенсе яҡтан, эшкә лә әүрәп, ваҡыттың үткәне һиҙелмәй ҙә ҡала, ә бына кистәрен......\nБушҡа уҙмаған ғүмер\nМахсус бит / Письма // 27-11-2010, 11:34\nОҙайлы тормош юлы үткән өлкән йәштәрҙәге кешеләр осрашһа, балалыҡ иленән башлап, бөтә йәшәлгән ғүмер йылдарын иҫкә алмай ҡалмайҙар. Башҡаса мөмкин дә түгелдер. Замана, донъяуи үҙгәрештәр үҙенекен итә. Булып үткән хәл-ваҡиғалар әкренләп онотола бара.\nХәйбулла районының Үрге Иҫәнгилде ауылында урта хәлле крәҫтиән ғаиләһендә тыуып үҫкән Ғиниәтулла Сәғит улы Иҫәнгилдинды бөгөн дә ауылдаштарының ихтирам менән иҫкә алыуы осраҡлы хәл түгелдер. Һәр нәмәгә иғтибарлы, ҡыҙыҡһыныусан малайын атаһы Башҡортостандағы танылыу алған мәҙрәсәләрҙең береһенә уҡырға бирә. Ауыл малайы мәҙрәсәлә алған белеме менән хушһынмай, киләсәген күҙаллап, уны үҙ аллы арттырыу яғын ҡарай. Ул саҡтарҙа тыйылған гәзит-журналдарҙы күҙҙән яҙҙырмай уҡып бара. Бындай хәлде белеп ҡалып, уға мәҙрәсәнән ҡыуыу менән янайҙар....\nМахсус бит / Письма // 2-11-2010, 11:09\n«Алыҫҡа киткәс, туғандарҙың, атай йортоноң, тыуған яҡтың ҡәҙерен тулы мәғәнәлә аңланым», – тип яҙғайны Вәсил ағайым бер хатында, ике ай хеҙмәтен тултырғас. Ир заттары бындай юлды, әлбиттә, үтергә тейеш. Әрме хеҙмәтенән һалдат атайсалға сыныҡҡан, ҡарашы нығынып, физик яҡтан да көслө булып ҡайтып төшә.\nБөгөн Вәсил Насир улы Харрасов Алыҫ Көнсығышта, Курил утрауҙарының береһе – Кунашир утрауында мотоуҡсылар ротаһында хеҙмәт итеп йөрөй. Ҡояш ҡалҡҡан яҡтағы ваҡытҡа, климат үҙенсәлегенә өйрәнеп китеүе ҡыйыныраҡҡа тура килә....\nМахсус бит / Письма // 18-09-2010, 13:24\nМахсус бит / Письма // 18-09-2010, 13:23


Ижады ла тауҙай хазиналы » журнал Башкортостан кызы | Башҡортостан ҡыҙы журналы\nБилдәле шағирә, прозаик, публицист, тәржемәсе һәм әүҙем йәмәғәт эшмәкәре\nГүзәл Рамаҙан ҡыҙы Ситдиҡоваға – 65 йәш\nҮҙе тыуып үҫкән Белорет урмандарылай мул һәм бай ижад донъяһын бар итеүсе яҙыусы, Инйәр ҡаяларындай һоҡланғыс һәм күп ҡырлы, тау йылғаһылай етеҙ һәм тынғыһыҙ шәхес булараҡ белә һәм хөрмәт итә уны Башҡортостан халҡы.\n1952 йылдың 10 июнендә Инйәр ауылында донъяға килә ул. Йөйәк һигеҙ йыллыҡ мәктәбенән һуң Белорет педагогия училищеһын, 1980 йылда иһә Силәбе дәүләт мәҙәниәт институтын тамамлай. Хеҙмәт юлын тыуған яҡтарында башлай, Белорет ҡалаһындағы 1-се мәктәп-интернатта тәрбиәсе, Белорет районы һәм ҡала гәзите «Урал»да мөхәррир була. Шул йылдарҙа уҡ төп эшенән тыш, халыҡ мәнфәғәте файҙаһына төрлө йүнәлешле эшмәкәрлеген дә башлай.\n1991–1995 йылдарҙа Башҡорт АССР-ы Юғары Советының ХХII саҡырылыш халыҡ депутаты, 1995–2008 йылдарҙа Башҡортостан Республикаһының 1-3-сө саҡырылыш Дәүләт Йыйылышы – Ҡоролтай депутаты, 2011–2012 йылдарҙа Башҡортостан Республикаһы 1-се саҡырылыш Йәмәғәт Палатаһы ағзаһы, 2004–2011 йылдарҙа Башҡорт ҡатын-ҡыҙҙары йәмғиәте рәйесе булараҡ халҡына тоғро хеҙмәт итә. 2012 йылдан – Башҡорт Википедияһының әүҙем мөхәррире. «Ағинәйҙәр» хәрәкәтендә лә теләп ҡатнаша. Шулай уҡ интернет селтәрендәге башҡорт аудиторияһына туған телебеҙҙе һәм мәҙәниәтебеҙҙе пропагандалаған, башҡорт телендә байтаҡ төркөмдәрҙе барлыҡҡа килтергән һәм ихлас етәкләгән әүҙем блогер булараҡ та яҡшы билдәле.\nГүзәл Ситдиҡова – балаларға һәм ололарға арналған башҡорт телендә сыҡҡан ун ике китап авторы. Рус теленә лә тәржемә ителеп баҫылған китаптары бихисап. Г.Х. Андерсен әкиәттәренең дә күбеһе башҡорт телле уҡыусыларға тап уның тәржемәһендә еткерелде. Ваҡытлы матбуғатта даими рәүештә мәҡәләләре һәм әҙәби рецензиялары ла донъя күрә.\nҒәжәп, шундай киң даирәлә алып барған эшмәкәрлеге Гүзәл ханыма үҙен һөйөклө ҡатын, наҙлы әсәй һәм иғтибарлы өләсәй булараҡ раҫлауға һис ҡамасауламаған. Тормош иптәше Ғилман Хәмзә улы менән улар Айгөл исемле ҡыҙ һәм Илдус тигән егет тәрбиәләп үҫтергән. Бөгөн иһә уларҙың төп ҡыуанысы һәм ғорурлығы – Ғәзизә, Һәҙиә, Асман исемле ейән-ейәнсәрҙәре.\nГүзәл Рамаҙан ҡыҙы – Рәсәй Федерацияһы һәм Башҡортостан Республикаһы Яҙыусылар союзы ағзаһы, Башҡортостандың атҡаҙанған мәҙәниәт хеҙмәткәре.\nБыйылғы йыл әҙибә өсөн айырыуса уңышлы, ул Һәҙиә Дәүләтшина исемендәге республика премияһына лайыҡ булды. Шулай уҡ «ЛиФФт-2017» Бөтә Рәсәй әҙәби фестивалдәр фестивале бәйгеһендә Марина Цветаеваның «Принц һәм аҡҡоштар» һәм «Иҫке Мәскәүҙең өйҙәре» шиғырҙарын тәржемә иткәне өсөн беренсе урын алып ҡыуанды. Хөрмәтле әҙибәгә киләсәктә лә яңынан-яңы ижад емештәре һәм проекттары менән халҡын һөйөндөрөп, әлегеләй тормоштоң уртаһында ҡайнап, унан кинәнес табып, оҙон-оҙаҡ ғүмер кисереүен теләйбеҙ!\nТеги: Гүзәл Ситдиҡова


Ҡоншаҡ районында мәсет асылды // Йәмғиәт | новости башинформ.рф\nҠоншаҡ районында мәсет асылды\n10:24, 26 июня 2012 Йәмғиәт\nСиләбе өлкәһе Ҡоншаҡ районының Иҡсан ауылында мәсет асылды. Тантанала 200-ҙән ашыу кеше ҡатнашты, улар араһында Силәбе һәм Ҡурған өлкәләре мөфтөйө Ринат Раев, Ҡоншаҡ районы хакимиәте башлығы Вадим Закиров, Силәбе ҡалаһы башҡорттары ҡоролтайы рәйесе урынбаҫары Вячеслав Ғәниев, шулай уҡ яҡын-тирәләге ауылдарҙың имамдары ла бар ине.\n«Башинформ» агентлығына Силәбе өлкәһе башҡорттары ҡоролтайының матбуғат хеҙмәте хеҙмәткәре Динә Нафиҡова хәбәр итеүенсә, ошо ауыл кешеһе Нуриәхмәт Шахов ғибәҙәт йорто төҙөү инициативаһы менән сығыш яһаған. Уның тырышлығы, ауыл халҡының һәм меценаттарҙың ярҙамы менән төҙөлөш ярайһы тиҙ тамамлана: мәсеткә былтыр июлдә нигеҙ һалынһа, 11 айҙан ул халыҡты ҡабул итергә әҙер була. Ғибәҙәтхана манараһын биҙәгән ярым ай Свердловск өлкәһенең Каменск-Уральск ҡалаһында ҡойолған.\nҠунаҡтар мәсеткә бихисап ҡиммәтле бүләктәр тапшырған, атап әйткәндә, Вячеслав Ғәниев махсус рәүештә Мысырҙан алып ҡайтҡан ғәрәп телендәге Ҡөрьән китабын бүләк иткән.\nТантанаға йыйылыусылар, Иҡсан халҡы өсөн мәсет мәҙәни-ағартыу үҙәгенә әйләнер, тигән өмөтөн белдерә. Бында күмәкләп намаҙ уҡыласаҡ, дини эшмәкәрҙәр менән осрашыуҙар һәм дини байрамдар үткәреләсәк.\nТеги: дин, рф төбәктәрендәге башҡорттар


Иҡтисади көрсөк яңы мөмкинлектәр мәле, ә йүнселдәргә ярҙам итергә беҙ һәр саҡ әҙер, тип белдерҙе бөгөн Республика башлығы бәләкәй, урта эшҡыуарлыҡ предприятиелары вәкилдәре һәм шәхси эшҡыуарҙар менән осрашыуҙа\nӘлеге ваҡытта Башҡортостанда урта эшҡыуарлыҡ предприятиелары күп түгел, өс йөҙ генә. Уларҙа 40 мең тирәһе кеше эшләй, йыллыҡ аҡса әйләнеше 75 миллиард һум тирәһе. Иң юғары күрһәткес бәләкәй предприятиеларға тура килә, улар 300 меңләп кешене эш урын менән тәьмин иткән, аҡса әйләнеше ун тапҡырға тиерлек күберәк. Бынан тыш, республикала тағы 82 мең шәхси эшҡыуар бар.\nРөстәм Хәмитов әйтеүенсә, һуңғы йылдарҙа үҙ эшен асыусы йүнселдәр артҡан, әммә был ғына аҙ. Рейтинг агентлыҡтары эшҡыуарлыҡ менән шөғөлләнергә ҡамасаулаусы факторҙарҙы асыҡлау буйынса тикшереүҙәр үткәргән. Уларҙан күренеүенсә, әлеге ваҡытта үҙ эшеңде башлауға биш кәртә бар, тине Республика башлығы.\nРөстәм Хәмитов осрашыуҙа билдәләүенсә, республика йүнселдәргә һәр саҡ ярҙам ҡулы һуҙырға әҙер. Шуға күрә иҡтисади көрсөк мәлен дә яңы мөмкинлектәр мәле тип ҡабул итергә кәрәк. Матди ауырлыҡтарға ҡарамаҫтан, социаль йүнәлештәге эшмәкәрлек һаҡлап ҡалына, яңы эш урындары асыу ҙа дауам ителәсәк. Бәхеткә күрә, беҙ тотороҡло төбәктә йәшәйбеҙ, шуға күрә бар пробелмаларҙы ла йырып сығырға мөмкин, тине Рөстәм Хәмитов.


Ташҡа “һунар” туҡтамаған... » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Иҡтисад » Ташҡа “һунар” туҡтамаған...\n“Мин карьерҙарҙы эшкәртеүгә ҡаршы түгел, ләкин ул цивилизациялы алып барылырға һәм килемдең төп өлөшө район проблемаларын хәл итеүгә йүнәлтелергә тейеш. Сығарылған таш Мәскәүгә, Мәскәү өлкәһенә, Грозныйға оҙатыла. Әгәр беҙ бынан бер ни ҙә алмайбыҙ икән, ни өсөн һатабыҙ һуң? Бәлки, эшмәкәрлектән баш тартырға кәрәктер? Ҡаҙнаға унан күп тигәндә 110 миллион һум тирәһе генә алабыҙ”, – тип белдергәйне Башҡортостан Башлығы вазифаһын ваҡытлыса башҡарыусы Радий Хәбиров.\nЭйе, республика етәксеһе биргән күрһәтмә буйынса, карьерҙарҙы рөхсәтһеҙ эшкәртеүгә, ниһайәт, кәртә ҡуйылды. Шул иҫәптән Баймаҡ районында ла. Тик был ваҡытлыса ғына тынлыҡ булған икән.\nЯңыраҡ Башҡортостан буйынса Эске эштәр министрлығы тарафынан Темәс ауылы янында бер предприятиеның карьер эшкәртеүе асыҡланған. Етмәһә, уның ҡатламлы таш сығарыуға лицензияһы ла булмаған. Предприятиеға карьерҙы бары геологик яҡтан өйрәнеү өсөн генә рөхсәт бирелгән.\nПолиция хеҙмәткәрҙәре бында ҡаҙылма байлыҡтар сығарыу ҡоралдарын, ташты складка урынлаштырыу өсөн килтерелгән йөк автомобилен, шулай уҡ 11 кубометр күләмендә төҙөлөш ташы тапҡан. Килтерелгән зыян 16 миллион һум тәшкил итә.\nРеспубликала карьерҙар эше етди күҙәтеү аҫтына алынһа ла, ҡайһы берәүҙәр еңел табыш артынан ҡыуыуҙан туҡтамай әле. Мәҫәлән, быйыл февралдә Йылайыр районының Юлдыбай ауылы янындағы карьерҙа рөхсәтһеҙ таш сығарыуҙары асыҡланыуы быны йәнә дәлилләй. Улар ҙа лицензияны геологик өйрәнеү өсөн генә алған, әммә аҫтыртын рәүештә таш сығарыу менән шөғөлләнгән. Һөҙөмтәлә тәбиғәткә 500 мең һум самаһы зыян килтерелгән.\nОшо осраҡтарҙың икеһе буйынса ла енәйәт эше ҡуҙғатылған.\nФевралдә шулай уҡ Башҡортостандың Тәбиғәттән файҙаланыу һәм экология министрлығының Өфө яны территориаль идаралығы белгестәре Благовещен районының Сиҙәш ауылы янындағы ятҡылыҡта “Комстрой” компанияһының, ер аҫты байлыҡтарын файҙаланыуға лицензияһы булмайынса, төҙөлөш ташы сығарғанын асыҡлай. Был эшмәкәрлек өсөн предприятие етәкселеге административ яуаплылыҡҡа тарттырыла, уларға шулай уҡ 940 мең һум күләмендә штраф һалына.\nРеспублика Хөкүмәтендә тәбиғәт ресурстарын рациональ файҙаланыу һәм ер аҫты байлыҡтарын һаҡлау мәсьәләһе ҡаралған кәңәшмәлә Башҡортостандың тәбиғәттән файҙаланыу һәм экология министры вазифаһын башҡарыусы Мирхәйҙәр Фәтҡуллин үткән йылдың ноябренән быйылғы февралгә тиклем республикала 467 рейд ойошторолоп, һөҙөмтәлә файҙалы ҡаҙылма байлыҡтарҙы сығарыуҙың 59 осрағы асыҡланғанын белдерҙе. Лицензияһыҙ эш иткәне өсөн 57 кеше административ яуаплылыҡҡа тарттырылып, уларға, дөйөм алғанда, дүрт миллион һум самаһы күләмендә штраф һалынған. Һуңғы өс айҙа алты осраҡ, шул иҫәптән Иглин һәм Өфө райондарында ҡом-ҡарсынташ ҡатнашмаһын законһыҙ сығарыу дәлилдәре буйынса өс эш хоҡуҡ һаҡлау органдарына тапшырылған – енәйәт эше ҡуҙғатыласаҡ.\n– 2018 йылдың ноябренән Тәбиғәттән файҙаланыу һәм экология министрлығы урындағы әһәмиәттәге ер аҫты байлыҡтары участкаларын файҙаланыуға тапшырыу буйынса аукциондар үткәреүҙе туҡтатты. Уны ойоштороу тәртибенә үҙгәрештәр индерелә. Шулай уҡ 14 лицензия көсөнән сығарылды. Уларҙың хужаларына карьерҙарҙа рекультивация үткәреү талабы ҡуйылды. Эштең үтәлеше күҙәтеү органдары тарафынан да контролдә тотоласаҡ, – тине Мирхәйҙәр Фәтҡуллин.\nЭйе, тамсы тама-тама ташты тишә тигәндәй, эҙмә-эҙлекле эш артабан да тейешле кимәлдә алып барылһа, был тармаҡта тәртип мотлаҡ урынлашыр.\n– Баймаҡ районында законһыҙ рәүештә таш сығарылғаны хаҡында 2016 йылдың авгусында, һайлау алды кампанияһы барышында белеп ҡалдым. Мине тәбиғәткә ҙур зыян килтереүселәрҙең эшмәкәрлеген туҡтатырға теләгәндәрҙең булмауы ла аптыратты.\nДәүләт Думаһына һайланғас, был проблема буйынса ныҡлы эшләнем, әммә хәл үҙгәрешһеҙ ҡалды, таш сығарыусыларҙың законһыҙ эшмәкәрлегенә чиновниктар күҙ йомдо, район ҡаҙнаһына тейешле һалым инмәне.\nРеспубликаға Радий Хәбиров ҡайтҡас ҡына боҙ урынынан ҡуҙғалды, яҡшы яҡҡа үҙгәреш күҙәтелә. Әле закон боҙғандарға бер нисә енәйәт эше ҡуҙғатылды. Ғәйеплеләр, һис шикһеҙ, тейешле язаһын алырға тейеш. Элек хоҡуҡ һаҡсылары, енәйәт эше ҡуҙғатырға беҙҙең вәкәләттәр юҡ, ти ине. Минеңсә, бының менән шөғөлләнергә бары теләктәре булманы.\nӘле Башҡортостандың Тәбиғәттән файҙаланыу һәм экология министрлығы тарафынан лицензия биреү тәртибен көйләгән бер нисә закон проекты ҡарала. Ошоға тиклем рөхсәт ҡағыҙы кемгә етте шуға бирелгән.\nБыл әле эштең башы ғына. Киләсәктә лицензия таш сығарылған төбәктә теркәлгән һәм унда таш эшкәртеү буйынса производство асҡан предприятиеларға ғына биреләсәк. Һөҙөмтәлә урындағы халыҡ өсөн яңы хеҙмәт урындары булдырыласаҡ, һалым киләсәк. Был аҡсаны юлдарҙы, күперҙәрҙе ремонтлауға йүнәлтергә мөмкин буласаҡ. Башҡортостаныбыҙҙың тәбиғәт байлыҡтары республика халҡына файҙа килтерһен өсөн эшләйәсәкбеҙ.\nФото: Башҡортостан буйынса Эске эштәр министрлығы сайтынан.


26 January 2016 — 15:53\nИслам дәүләте террорсылары Францияға яңы теракттар менән янай. Ошо сәбәпле ил президенты Франсуа Олланд Һиндостанға эш сәфәре барышында махсус белдереү яһаны һәм Францияла ғәҙәттән тыш хәл режимын тағы ла оҙайтырға ҡарар итте.\nҠытай, Япония, Корея ярымутрауы һалҡын һауа аҫтында ҡалды. Сеулда һуңғы 15 йылда тәүге тапҡыр көн 18 градусҡаса һыуытты. Пляждары менән дан алған Чеджу утрауында ҡар яуып аэропорт ябылған. Көньяҡ Кореяла 30 градусҡа тиклем һыуытҡан.\nҠушма Штаттар ҙа ҡар аҫтында ҡалды. Бик күп ойошмалар ябылған. Хеҙмәткәрҙәр ялға ебәрелгән. Йәмәғәт транспорты йөрөмәй. Вашингтон кварталдарында машиналар ҡар аҫтында ҡала, халыҡ көрәк тотоп йорт тирәләрен таҙарта.\nМысыр халыҡ ихтилалының 5 йыллығын билдәләй. Быйыл иһә Таһрир майҙаны буш. Хөсни Мөбәрәктән һуң илдә етәксе ике тапҡыр алмашынды. Әлеге президент Әбдел Фәттәх әс Сиси демократик йәмғиәт төҙөү тураһында белдерһә лә, күптәр уның менән риза түгел. Мысырҙа ғәрәп яҙы өмөттәрҙе аҡламаны тип әйтеүселәр арта бара.


Өфөлә «Эш йәштәргә!» республика акцияһы үтәсәк // Йәмғиәт | новости башинформ.рф\nӨфөлә «Эш йәштәргә!» республика акцияһы үтәсәк\n15:00, 31 марта 2010 Йәмғиәт\n1 апрелдә Нефтселәр Мәҙәниәт һарайы фойеһында «Эш йәштәргә!» республика йәштәр акцияһы үтәсәк. Ул Башҡортостанда Йәштәр фәне көндәре программаһы сиктәрендә ойошторолған. Уны ойоштороусылар — Башҡортостан Республикаһы Йәштәр сәйәсәте, спорт һәм туризм министрлығы, Хеҙмәт һәм халыҡты социаль яҡлау министрлығы ҡарамағындағы Халыҡты эш менән тәьмин итеү дәүләт хеҙмәте идаралығы, «Башҡортостан» телерадиокомпанияһы дәүләт унитар предприятиеһы, «Республика йәштәрҙе эш менән тәьмин итеүгә булышлыҡ итеү үҙәге» дәүләт учреждениеһы.\nАкция йәштәрҙең хеҙмәт башланғыстарын әүҙемләштереүгә йүнәлтелгән. Был йәш кеше өсөн ваҡытлыса һәм даими эш табыу, шулай уҡ үҙеңде төрлө өлкәләрҙә һынап ҡарау мөмкинлеге лә. Предприятиелар, кадрҙар агентлыҡтары, учреждениелар һәм бөтә милекселек формаһындағы ойошмалар үҙ вакансияларын тәҡдим итәсәк.\nСарала бушлай консультациялар ҙа ойоштороласаҡ. Ошонда уҡ йәш граждандарға Республика ғаиләгә, балаларға, йәштәргә социаль-психологик ярҙам үҙәге белгестәре һөнәр һайлауҙа йүнәлеш бирәсәк, эшкә урынлашыу мәсьәләләре буйынса юридик консультация үткәрәсәк.\n«Эш йәштәргә!» йәштәр акцияһын Өфөлә асҡандан һуң ул республика ҡалаларында һәм райондарында дауам иттереләсәк.


Хәбәрҙәр: Сәғүд Ғәрәбстаны: ҡатын-ҡыҙҙар “руль өсөн” көрәшә.\nСәғүд Ғәрәбстаны: ҡатын-ҡыҙҙар “руль өсөн” көрәшә.\nСәғүд Ғәрәбстаны ҡатын-ҡыҙҙары автомобиль йөрөтөү хоҡуғы өсөн көрәште туҡтатмай. Шәмбегә ил урамдарында машинала йөрөргә сығыу планлаштырыла, әммә властарҙың ҡыҫымы аҫтында акция ғәмәлгә ашырылмай. Активистарға, төрмәгә ултыртыу менән янап, эске эштәр министрығынан киҫәтеү хаттары ебәрелә, кампанияны яҡлап петиция урынлаштырған сайтҡа ватып инәләр. Шуға ҡарамаҫтан, интернетта ҡаршылыҡ акцияһы ойошторола- Сәғүд Ғәрәбстаны ҡатын-ҡыҙҙары рул артында ултырған видеокадрҙар социаль селтәрҙә күпләп урын ала.\n“Властар биргән мәғлүмәт яңылыштыра ғына. Унда бер нәмә лә юҡ. Ул йөкмәткеле түгел, аңлайышһыҙ. Закондар аныҡ түгел. Аныҡ ҡына яза ла ҡаралмаған. Шуға күрә беҙ көрәште дауам итәбеҙ,-”тип белдерҙе блоггер һәм яҙыусы Тамадор Альями.\nСәғүд Ғәрәбстаны- машина йөрөтөү хоҡуғына тик ирҙәр генә эйә булған берҙән-бер ил. Әйтергә кәрәк, ирҙәрҙең ҡайһы берҙәре был тыйыуҙарҙы юҡҡа сығарыу яғында. Мәҫәлән, Хишам Фагих Youtubeға “Юҡ, ҡатын, машина йөрөтмә!”сатирик видеоклибын ҡуйҙы. Ул ҡатын-ҡыҙҙарҙың руль артында ултырыуына ҡаршы булғандарҙан көлә.


Стоимость и срок доставки в Бузулук (Оренбургская обл.): Автомобильный держатель AvtoGSM Car Holder 02\nул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8 ул. Фрунзе, 8\n4 -7 дней* 200 руб.


Төбәктә урман янғындарын һүндереү буйынса зона уҡыуҙары башланды // Йәмғиәт | новости башинформ.рф\nТөбәктә урман янғындарын һүндереү буйынса зона уҡыуҙары башланды\n11:24, 12 апреля 2012 Йәмғиәт\nБөгөн Башҡортостандың Йылайыр, Маҡар, Өфө, Тирлән һәм Балаҡатай урман хужалыҡтарында урман янғындарын һүндереү буйынса зона уҡыуҙары башланды.\nУрман янғындарын һүндереү һәм уларҙы иҫкәртеү системаларын һәм алымдарын булдырыу буйынса саралар планына ярашлы, уҡыуҙар республиканың Урман хужалығы министрлығы менән ойошторолдо.\n— Был саралар ведомствоның алдағы янғын хәүефлелеге осорона әҙерлек кимәлен билдәләргә мөмкинлек бирәсәк, — тип хәбәр итте «Башинформ» агентлығына БР Урман хужалығының матбуғат секретары Айбулат Ғәйнуллин. – Быйыл апрелдең, алдағы йылдар менән сағыштырмаса, йылыраҡ булыуына ҡарамаҫтан, барлыҡ тиерлек әҙерлек саралары тамамланды. Урман янғындарын һүндереү буйынса республика йыйылма планы раҫланды.\nЗона уҡыуҙары һөҙөмтәләре буйынса апрель аҙағында урман хеҙмәткәрҙәре өсөн республика уҡыуҙары үткәреләсәк.\nТеги: урман хужалығы,урман янғындарын һүндереү буйынса уҡыуҙар


Төбәктә ҡапыл һыуытасаҡ // Йәмғиәт | новости башинформ.рф\nТөбәктә ҡапыл һыуытасаҡ\n17:11, 13 ноября 2014 Йәмғиәт\nТөбәктә ҡапыл һыуытасаҡ Фото: Андрей Старостин\nӨФӨ, 2014 йыл, 13 ноябрь. /«Башинформ» мәғлүмәт агентлығы, Эльвира Латипова/.\nБашҡортостанда 15-18 ноябрҙә көндәрҙең ҡапыл һалҡынайыуы көтөлә.\nБашҡортостан Гидрометеорология хеҙмәтенә таянып 112 Ҡотҡарыу хеҙмәте хәбәр итеүенсә, арктик һауа массаһының тәьҫире һөҙөмтәһендә һауа температураһы көндөҙ минус 10-15, урыны менән минус 20 градусҡа тиклем түбәнәйеүе ихтимал. Төндә термометр бағанаһы минус 15-20, аяҙайтҡанда минус 25 градусҡа тиклем төшәсәк.\nТеги: һауа торошо,һыуыҡтар


Йыл эсендә Өфөнөң балалар баҡсаларында урындар һаны 1035-кә артты // Иҡтисад | новости башинформ.рф\nЙыл эсендә Өфөнөң балалар баҡсаларында урындар һаны 1035-кә артты\n16:22, 22 февраля 2012 Иҡтисад\nҮткән йылда Өфөлә биш балалар баҡсаһы төҙөлдө һәм сафҡа индерелде. Был «Ҡариҙел» биҫтәһендәге 80 урынлыҡ, Инорстағы 155 урынлыҡ, Дим биҫтәһендәге 200 урынлыҡ һәм Сипайловолағы 170 урынлыҡ ике балалар баҡсаһы.\nШулай уҡ Октябрь проспекты, 78/1, Герцен урамы, 14 һәм Беренсе май урамы, 6б адрестары буйынса урынлашҡан мәктәпкәсә белем биреү учреждениеларына капиталь ремонт эшләнде, тип хәбәр итте Өфө хакимиәте башлығының беренсе урынбаҫары Ринат Сәғитов.\nШулай итеп, үткән йыл эсендә Башҡортостан баш ҡалаһының балалар баҡсаларында урындар һаны 1035-кә артты.\n— Балалар баҡсаларын төҙөү, уларға капиталь ремонт эшләү һәм кире ҡайтарыу буйынса эштәр быйыл тағы ла күберәк күләмдә башҡарыласаҡ. Алдағы ваҡытта Черниковская, 34 адресы буйынса урынлашҡан 220 урынлыҡ мәктәпкәсә белем биреү учреждениеһы төҙөлөп бөтәсәк, — тине матбуғат конференцияһында Ринат Сәғитов. – «Төньяҡ-көнбайыш Затон», «Колгуевский», «Сипайлово-7», «Сипайлово-2» биҫтәләрендә балалар баҡсаларын төҙөү буйынса эштәр башҡарыла.\nБынан тыш, «Көньяҡ», «Сипайлово-4», «Шакша-5», «Инорс-7», «Дим-8» биҫтәләрендә балалар баҡсалары төҙөлә башлаясаҡ. Шулай уҡ ҡаланың төрлө райондарында йәнә алты балалар баҡсаһын проектлау буйынса эш башлау планлаштырыла.\nТеги: төҙөлөш, балалар баҡсалары


Рәмиев Мөхәмәтзакир Мөхәмәтсадиҡ улы — версиялар араһындағы айырма — Башҡорт Википедияһы\nРәмиев Мөхәмәтзакир Мөхәмәтсадиҡ улы — версиялар араһындағы айырма\nРәмиев Мөхәмәтзакир Мөхәмәтсадиҡ улы (үҙгәртергә)\n19:36, 2 октябрь 2015 версияһы\n2 байт өҫтәлгән , 4 года назад\n06:48, 18 сентябрь 2015 версияһы (төҙәтеү)\n19:36, 2 октябрь 2015 версияһы (төҙәтеү) (кире алырға)\nИшбаев (әңг. | өл.)\n[[1859 йыл]]дың 23 ноябрендә [[Ырымбур губернаһы]] [[Стәрлетамаҡ өйәҙе]]нең Ергән ауылында тыуған. Уның атаһы Мөхәммәтсаҙиҡ [[1862 йыл]]да Ырымбур губернаһында һабын ҡайнатыу заводы һатып ала, ә ете йылдан һуң алтын табыу буйынса беренсе приискыһын аса. Уның улдары Мөхәммәтзакир менән Мөхәммәтшакир аталарының эшен киңәйтә һәм [[XX быуат]] башына хәҙерге [[Башҡортостан]] һәм [[Силәбе өлкәһе]] территорияһында егерме алтын приискыһы ойоштора, улар ҙур табыш килтерә.\nЗакир менән Шакирҙы татар теленә лә, русурыҫ теленә лә әсәһе өйрәтә. Һуңынан улар башланғыс мосолман мәктәбендә, унан һуң ике ҡыш Орск ҡалаһында, ата-әсә йортонан 70 саҡырым алыҫлыҡтағы Муллаҡай ауылындағы мәҙрәсәлә уҡыйҙар. Шунан Закир ике йылға [[Төркиә]]гә китә. Истанбулда уҡый, төрөк телен һәм әҙәбиәтен, башҡа предметтарҙы өйрәнә.\nТөркиәлә уҡып ҡайтҡандан һуң Закир Рәмиев тыуған иленә ҡайта һәм күпмелер ваҡыт [[Орск]]иҙа йәшәй. Бында ул сауҙа менән шөғөлләнә, йәйҙәрен алтын приискыһында үткәрә, Төркиәнән ҡайтҡандың икенсе йылына сауҙагәр Бурнаевтың ҡыҙы Мәхүпъямалға өйләнә. Уларҙың һигеҙ балалары тыуа.\nhttps://ba.wikipedia.org/wiki/Махсус:Сравнение_версий/532826 ҡабул ителгән


Баш ҡалала Ураҙа байрамына әҙерләнә | «Ашҡаҙар» радиоhы сайты\nБаш ҡалала Ураҙа байрамына әҙерләнә\nӨфөлә 15 июндә, Ураҙа байрамында, «Башҡортостан» лайфстайл-үҙәге алдында республика байрамы уҙғарыла. Уны Өфө ҡалаһы ҡала округы хакимиәте булышлығында Рәсәй мосолмандарының Үҙәк диниә назараты һәм социаль әһәмиәткә эйә проекттарға ярҙам күрһәтеү һәм үҫтереү менән шөғөлләнгән «Ферзь эшлекле клубы» төбәк йәмәғәт ойошмаһы әҙерләй. Өфөләрҙе һәм баш ҡала ҡунаҡтарын башҡорт һәм татар эстрадаһы йондоҙҙары ҡатнашлығында концерт, хәләл-йәрминкә, балалар өсөн анимация майҙансыҡтары һәм, әлбиттә, байрам былауы менән һыйланыу көтә. Ҡотлау телмәре менән Рәсәй мосолмандарының Үҙәк диниә назараты рәйесе Тәлғәт Тажетдин сығыш яһай.\nТеләгән һәр кем Ураҙаның традициялары менән таныша һәм ғаиләһе менән ял итә алһын өсөн байрам асыҡ майҙансыҡта үткәрелә, тип хәбәр итә ойоштороусылар. Көндөҙгө сәғәт 1-ҙә башлана, инеү ирекле.


Мәсетле районының Яңы Мишәр ауылында яуаплылығы сикләнгән «Йондоҙ» йәмғиәтендә малдар уңышлы ҡышлай\nМалсылыҡ фермаһында 350 баш һауын һыйыры иҫәпләнә. Уларҙан көнөнә 7-8 литр һөт һауып алына. «500 ферма» республика программаһы буйынса бинаға ремонт эшләнгән, ҡыйыҡ-түбәләр алыштырылған, иҙәндәр яңыртылған.\nЭшселәрҙең хеҙмәтен автоматлаштырылған ҡоролмалар еңеләйтә. Әлеге ваҡытта фермала 200-ләп һыйыр малы һимертелә. Хужалыҡ етәксеһе Юрис Латипов фермаға йәштәр килеүен хуплай. Киләсәктә мал һанын арттырыу күҙаллана. Тимәк, был ауыл халҡын яңы эш урындары менән тәьмин итеүгә булышлыҡ итәсәк.


ТЭФИ-Төбәк 2016 финалистары өсөн баш ҡалабыҙ буйлап экскурсия ойошторолдо | ГТРК «Башкортостан» — Новости Уфы и РБ\n23 ноября 2016 — 15:42 ГТРК «Башкортостан»\nТЭФИ-Төбәк 2016 финалистары өсөн баш ҡалабыҙ буйлап экскурсия ойошторолдо. Уларҙың тәьҫораттары менән хәбәрсебеҙ Иҙел Алсынов танышты.\nҠунаҡтар тәүҙә Республиканың милли музейы менән танышты. Ирәндек айыуы уларҙы таң ҡалдырҙы.\nАртабан финалистар Михаил Нестеров исемендәге Башҡорт дәүләт художество музейына юлланды. Унда улар башҡортостан рәссамдарҙың ижады менән танышты.\nҠунаҡтар милли батырыбыҙ Салауат Юлаев һәйкәленә лә туҡталды.\nӘ бөгөн Бөтә Рәсәй дәүләт телерадиокомпанияһы етәксеһе урынбаҫары Рифат Сабитов һәм филиалдар директорҙары телеүҙәккә экскурсияға килде. Улар “Башҡортостан” телерадиокопанияһының эшмәкәрлеге һәм техник базаһы менән танышты. Ә “Хәйерле иртә, республика” тапшырыуының бөгөнгө сығарылышында Ҡазандан килгән хеҙмәттәшебеҙ ҡунаҡта булды.\nДөйөм алғанда, башҡорт ере ҡунаҡтарға оҡшаны. Ул республикала йәшәгән күп милләтле халҡтың дуҫ һәм ихлас булыуҙарынан килә, ти Башҡортостандың матбуғат һәм киң элемтә саралары агентлығы етәксеһе Борис Мелкоедов.\nӘлбиттә, “ТЭФИ-төбәк” 2016 конкурсының йомғаҡлау этабын үткәреү республика өсөн ҙур мәртәбә һәм тәжрибә.


«Үлемһеҙ полк»тың үлемһеҙ һалдаттары\nӨфөлә 4-се тапҡыр ойошторолған һәм «Спорт» туҡталышынан алып «Дан бульвары»на тиклем дауам иткән акция бөгөн 60 меңдән ашыу кешене бер майҙанға йыйҙы. Халыҡ сараға туғандарының, яҡындарының фотоһүрәттәрен тотоп сыҡҡан. Акцияла ҡатнашыусылар араһында йәш быуын вәкилдәренең, бигерәк тә балаларҙың күп булыуы һөйөндөрә.\nХалыҡтың күп булыуы аңлашыла. Һуғыш еле бер ғаиләне лә ситләп үтмәй. Бөгөн еңеү һалдаттары бер майҙанда, бер сафта. Еңеү яулап әйләнеп ҡайтҡандар, сит тупраҡта ятып ҡалғандар, хәбәрһеҙ юғалғандар, тыл ҡаһармандары.\nБөгөн улар беҙгә йылдар аша һарғайып бөткән аҡлы-ҡаралы фотоһүрәттәр аша баға. Бөйөк Еңеүгә ярты быуаттан ашыу ваҡыт үтһә лә, һуғыш шаңдауы онотолмай. Һәр бер ғаиләнең был дәһшәтле йылдар менән бәйле үҙ тарихы, хәтирәһе бар, дошман илбаҫарҙарын еңеү күмәк көс, оло юғалтыуҙар, тән һәм йән йәрәхәттәре менән яулап алына. Башҡортостан ғына ут эсенә 700 меңдән ашыу ул һәм ҡыҙын оҙата, уларҙың яртыһы тиерлек яу ҡырында ятып ҡала, ә бөгөн майҙанға сығыусылар ошо ҡаһармандарҙың вариҫтары.\n«Үлемһеҙ полк» акцияһы икһеҙ-сикһеҙ даръяны хәтерләтә, бәләкәй генә инештәр оло йылғаларға ҡойған һымаҡ кешеләр һәр бер урамдан, тыҡрыҡтан килеп ҡушыла. Һәм халыҡ ағымы ҙурайғандан-ҙурая бара. Учалынан бер туған Нафиҡовтар акцияға ҡартаталары менән олаталарының фотоһүрәттәрен тотоп сыҡҡан. Аталы-уллы яугирҙар кавалерия дивизияһы сафында үҙ аттарында Берлинға тиклем барып етә һәм тыуған яҡтарына еңеүсе булып әйләнеп ҡайта.\nЕңеүҙең бер күҙенән шатлыҡ, икенсеһенән ҡайғы йәштәре тама. Бөгөнгө акцияла ҡатнашыусыларҙың да күҙҙәрендә йәш, ә йөрәктәрендә ата- олатайҙарыбыҙҙың тиңһеҙ батырлығы өсөн ғорурлыҡ тойғоһо. Беҙ еңеүсе вариҫтары, ә 9 май илебеҙҙең милли берҙәмлек, илһөйәрлек һәм халыҡ байрамы, ти улар.\n«Үлемһеҙ полк» сафтарында йәш быуын вәкилдәренең күп булыуы айырыуса һөйөнөслө.Сөнки был акция тәү сиратта киләсәк өсөн кәрәк. Балалар тарихи ысынбарлыҡты белеп, ғорурланып, өлгө алып үҫергә тейеш.\n«Үлемһеҙ полк» акцияһы беҙҙе тағы бер тапҡыр данлы үткәнебеҙҙе онотмаҫҡа саҡыра. Сөнки йылдан-йыл шаңлы йылдарҙың тере шаһиттары кәмей бара. Улар Бөйөк Еңеүҙең ниндәй юғалтыуҙар менән яулап алыныуын, бер телем икмәктең ҡәҙерен яҡшы аңлай.\nБыйыл Өфөләге «Үлемһеҙ полк» 60 меңдән ашыу кешене бергә йыйҙы. Күптәр тотош ғаиләләре менән сыҡҡан, бер рамға 5-6 фотоһүрәт беркетеүселәр ҙә юҡ түгел. Һуғыш йылдарында ғаиләләре менән фронт һыҙығына киткәндәр күп була. Томск ҡалаһында башланған хәрәкәт хәҙер халыҡты берләштереүсе, илһөйәрлек рухы менән һуғарыусы, шаңлы үткәнебеҙҙе данлаусы халыҡ байрамына әйләнде тип әйтергә мөмкин. Акцияла ҡатнашыусыларҙың йылдан-йыл артыуы мәңгелек хәҡиҡәтте йәнә иҫбатлай - Бөйөк Еңеү, Еңеү һалдаттары беҙҙең йөрәктәрҙә...


Коллективный иммунитет: эпидемию остановят 2 млн привитых жителя Башкирии\n9 из 5159\nРеспублика Хөкүмәтендә үткән оператив кәңәшмәлә Радий Хәбиров коронавирус таралыуға бәйле хәлде ғәҙәттән тыш тип баһаланы. Премьер-министр Андрей Назаровҡа мөрәжәғәт итеп ул ошондай шарттарҙа эште дөрөҫ ойошторорға ҡушты. Сир йоҡторғандар һаны 9402. Үткән тәүлектә яңы 58 осраҡ теркәлгән. Һаулыҡ...\nРеспубликала һуңғы 3 көндә коронавирус менән зарарланыусылар йылдам арта, табиптар көнөнә уртаса 50-ләп сирлене теркәй. Пневмония диагнозы ла йышыраҡ ҡуйыла башлаған. Башҡортостандың һаулыҡ һаҡлау министрлығынан хәбәр итеүҙәренсә дауаханаларҙа әлеге ваҡытта коронавирус менән 103 пациент дауалана,...\nРеспубликаның һәр белем биреү ойошмаһы сүп-сарҙы айырып йыйыу системаһына күсергә тейеш, бының өсөн белем усаҡтарын контейнерҙар менән тәъмин итеү мотлаҡ Төбәк башлығы Радий Хабиров ҡушыуы буйынса булдырылған проект үҙ һөҙөмтәләрен бирә. Ошо көндәрҙә башҡалабыҙ һәм яҡындағы район...\n50 педагог 50 мең һум аҡсалата премия менән бүләкләнде\nБашҡорт һәм рус телдәренән белем биргән уҡытыусылар араһында иң-иңдәр асыҡланды. Өфөлә теүәл 50 педагог республика хөкүмәтенең 50 мең һум күләмендәге аҡсалата премияһы менән бүләкләнде. Тәбрикләү тантанаһы Башҡортостандың мәғарифты үҫтереү институтында уҙҙы. Конкурсҡа 125...\nРеспублика көнөндә Өфөлә билдәле артистар сығыш яһай\nӨфө амфитеатрында Юрий Шевчук һәм ДДТ төркөмөнөң, Lumen рок-төркөмөнөң, Элвин Грейҙың, Томас Мраздың һәм Зәйнетдин шоу-проектының сығыштары көтөлә. Концерт киске сәғәт 6-ла башлана. Ул барлыҡ эпидемиологик талаптарҙы күҙ уңында тотоп ойошторола.\nЭпидемиологик хәл грипҡа ҡаршы прививка эшләтеү осорон иртәрәк башлауҙы талап итә. Табиптар һаҡланыу сараларын үтәргә кәңәш бирә. Әлеге ваҡытта киҫкен респиратор вируслы инфекция менән сирләүселәр һаны йылдам артҡан. Ҡайҙа прививка эшләтергә? Иммунитетты нисек көсәйтергә? Грипҡа ҡаршы...\nБашҡортостанда табиптар COVID-19 менән ауырығандан һуң һаулыҡты бал һәм ҡымыҙ менән нығытырға тәҡдим итә. Шулай уҡ тын алыу һәм дөйөм нығындырыу гимнастикаһын эшләргә кәрәк, тип кәңәш бирә белгестәр. «Дауахананан сыҡҡас, пульмонологта йәки терапевта тикшерелеп торорға кәрәк. Сәләмәт йәшәү рәүеше...\nКоронавирусҡа бәйле хәл етди күҙәтеүгә алынған\nБашҡортостанда коронавирусҡа бәйле хәл етди күҙәтеүгә алынған, әммә уның насарайыуы ихтимал. Республика етәксеһе Радий Хәбиров коронавирус инфекцияһы буйынса оператив штаб ултырышында төбәктә эпидемиологик хәлгә шундай баһа бирҙе. Видеоконференция режимындағы ултырышты Рәсәй Хөкүмәте рәйесе...\nБашҡортостанда коронавирус менән ауырыусылар туғыҙ меңдән ашты\nҺуңғы тәүлектә тағы ла 47 кешенең ҡурҡыныс сир йоҡтороуы тураһында билдәле булды. Рәсәйҙә көн һайын КОВИД-19 йоҡтороуҙың 11 меңдән ашыу осрағы теркәлә. Оператив штабтан хәбәр итеүҙәренсә, пандемия башланғандан алып илдә 1 миллион 230 мең кеше коронавирус йоҡторған. 21 меңдән ашыу кеше вафат булған...\n80 йәшлек көрәшсе\n80 йәшен ҡыуған ир тиҫтәнән ашыу ғүмерен закон боҙоусылар менән көрәшкә бағышлаған. Йортоноң ҡаршыһында төҙөлгән бинаны законһыҙ тип таныуға ирешкән Наил Сәлимов. Әммә 8 йыл инде суд ҡарары ғәмәлгә ашырылмай. Йорттарының ҡаршыһында барлыҡҡа килгән законһыҙ төҙөлөш менән Наил Сәлимов 12 йылдан ашыу...\n“Уфимские деньги” ойошмаһына дәғүә\nӨфөлә унлаған кеше бер ҡатлылығы арҡаһында “Уфимские деньги” ойошмаһынан зыян күргән. Улар бер нисә йыл элек үҙ мөлкәтен үтескә ҡалдырып, процентҡа аҡса алған. Һөҙөмтәлә уларҙың фатирҙары йә иһә машинаһы һатылған булып сыға, өҫтәүенә ай һайын түләнгән процент хаҡында кәрәкле ҡағыҙ булмау сәбәпле,...\nӨфөлә ғәҙәттән тыш хәлдәр министрлығының йәмәғәт советы һыу инеү миҙгеленә йомғаҡ яһаны, яңы пландар ҡуйҙы, фекерҙәр менән бүлеште. Быйыл республикала 90 пляж эшләне. 12 райондағы ҙур һыуһаҡлағыстар айырыуса күҙ уңынан ысҡынмаҫҡа тейеш, тип билдәләнде кәңәшмәлә. Киләһе йылда пляждар һанын 100...\nФранция һәм Италияның ҡайһы бер райондарын һыу баҫҡан. Һыу ағымы хатта ҙур йорттарҙы ағыҙып алып киткән. 4 кеше һәләк булған. Ҡотҡарыусылар хәбәрһеҙ юғалған тиҫтәләгән кешене эҙләй. Эҙләү операцияһында хәрбиҙәр, янғын һүндереүселәр ҡатнаша, француз хөкүмәте ярҙамға 4 вертолет йүнәлткән. “Алекс”...\nБашҡортостан Хөкүмәте “Башнефть” компанияһы менән инвестиция килешеүе төҙөнө\nДокументҡа ярашлы ойошма, дәүләт ярҙамы булараҡ, милеккә һалым түләүҙән азат ителә. Компания иһә, үҙ сиратында, элементар көкөрт етештереү буйынса өҫтәмә линия төҙөй. Ул Өфө нефть эшкәртеү заводы биләмәһендә ҡорола башланы. Проект тәбиғәткә һаҡсыл мөнәсәбәтте иҫәпкә алып бойомға ашырыла. Яңы...\nРеспублика көнөнә арналған төп саралар кисектерелмәйәсәк\nКоронавирус сәбәпле Республика көнөнә арналған төп саралар кисектерелмәйәсәк. Был турала Хөкүмәттә үткән оператив кәңәшмәлә Радий Хәбиров белдерҙе. Республика башлығы бик күп саралар санитар-эпидемиологик ҡағиҙәләрҙе иҫәпкә алып тышта үткәреләсәк, тине. Башҡортостандың тыуған көнөндә бер нисә...\nӘле стационарҙа 84, амбулатор 673 кеше дауалана. Һаулыҡ һаҡлау министрлығы мәғлүмәттәренә ҡарағанда, 2 кеше ауыр хәлдә. КОВИД-19-ға бер миллиондан ашыу кеше тест тапшырған. Килеп тыуған шарттарҙа Өфөнөң бишенсе дауаханаһын йоғошло ауырыуҙар госпитале итеп үҙгәртергә ҡарар ителгән. Республика...


22 Ғинуар 2018, 17:44\n2017 йылда һалым органдары иҫкергән техникаларҙы иҫәптән төшөргән һәм 34 185 берәмек яңы юғары технологик онлайн-касса теркәгән. Етештереүсе заводтар комплект деталдәре менән тәьмин итеүҙә өҙөклөк булдырыу менән бәйле яңы кассалар индереү ваҡыты 2017 йыл аҙағына саҡлы дауам итте. 11 меңдән ашыу юридик шәхес һәм шәхси эшҡыуар яңы техникаға эйә булған.\nОнлайн-касса индереүҙең киләһе этабына ЕНВД һәм патенттар кеүек һалым режимдары булған сауҙа ойошмалары, шулай уҡ йәмәғәт туҡланыуы предприятиелары, ялланма эшсе тотҡан сауҙа ойошмалары ла инә. Был өлкәлә эшләүсе шәхси эшҡыуарҙар өсөн һәр яңы онлайн-кассаға, шул иҫәптән 2018 йылдың 1 июленә тиклем һатып алынған техникаға һалымдан тотоп ҡалыу формаһында 18 мең һум күләмендә компенсация ҡаралған.\nШуға онлайн-кассаны алдан алыу яҡшыраҡ, ә уларҙы 2018 йылдың апрель-май айҙарында ла – ваҡытҡа яҡын теркәргә мөмкин, тип кәңәш бирҙеләр Федераль һалым хеҙмәтенең Башҡортостан буйынса идаралығында.


Башҡорт дәүләт академия драма театры коллективы Ураҙа байрамын тамашасылары менән ҡаршылаясаҡ // Йәмғиәт | новости башинформ.рф\n15:18, 22 августа 2011 Йәмғиәт\nЙәйге отпускыларҙан һуң Мәжит Ғафури исемендәге Башҡорт дәүләт академия драма театры йәнә эшкә тотондо. Тамашасылар менән тәүге осрашыу 30 августа — мосолмандар өсөн изге Ураҙа байрамында буласаҡ. Был көндө театр сәхнәһендә байрамға бағышланған тамаша үткәреләсәк, унда театрҙың барлыҡ артистары ла ҡатнашасаҡ.\nКонцерттан тыш театр хеҙмәткәрҙәре репетицияларҙы әүҙем үткәрә — яңы миҙгелдә театр һөйөүселәрҙе байтаҡ премьералар көтә. Шулай итеп, театрҙың баш режиссеры Айрат Әбүшахмановтың Мостай Кәрим трагедияһы буйынса «Ай тотолған төндә» спектаклен әҙерләүе, ә уның хеҙмәттәше Арыҫлан Йәнбәковтың «Хазина» (Салауат Әбүзәр) пьесаһы өҫтөндә эшләүе билдәле.\nТеатрҙың яңы миҙгелен асыу 23 сентябргә планлаштырылған.


Внимание, проблема! Новости в Уфе » Страница 10\nГазета "Йәшлек" » Махсус бит » Проблема » Страница 10\nМахсус бит / Проблема // 13-02-2015, 11:58\n«Хеҙмәт итә башлағас, атай менән әсәйгә, «дедовщина» бар бында, тип зарланғайны. Һуңынан, барыһы ла һәйбәт, өйрәндем, тигәс, беҙ ҙә тынысландыҡ. Барғас та гайморит менән сирләгән. Ике аҙна температура менән ятҡас ҡына госпиталгә һалғандар. Табиптарға, өс көн генә температурам булды, тип әйтергә ҡушҡандар. Посылка менән танауына һалырға дарыуҙар, эске кейем, ҡырыныу әйберҙәре һораны. Ашау яғы наҡыҫ булыуына зарланды. Хатта иҫке кейемдәрҙә йөрөгән....\n“Кейәүгә йәштән сығырға кәрәк”\nМахсус бит / Проблема // 16-01-2015, 11:51\nБынан теүәл 20 йыл элек матбуғатта иң тәүге мәҡәләм сыҡты. Ауылыбыҙға килен булып төшкән 16 йәшлек кенә енгәйебеҙ Рәйхана Шәйәхмәтованың беҙгә, мәктәп балаларына, бейеү түңәрәге асыуы тураһында ине ул. Бер осорҙа буй еткергән егермеләгән малай-ҡыҙҙы көйҙө тойоп, “әҙәмсә” бейергә өйрәткән еңгәй менән һаман да дуҫлығыбыҙ дауам итә. Ейәнсура яҡтарына, тыуған ауылыма ҡайтҡан һайын уның йылы сәйен эсмәйенсә, серләшмәйенсә китмәйем. Ул миңә һәр саҡ тормошта өлгө булып тора.\nШаян һүҙле, алсаҡ күңелле еңгәй менән эшсән, йомарт, изгелекле Флорис ағай шул тиклем пар килгәндәр, ундайҙар хаҡында, һуйған да ҡаплаған, тиҙәр. Ҡотло донъялары, изгелекле балалары, ҡунаҡсыллыҡтары, ярҙамсыл булыуҙары менән һәр кемгә үрнәк булырлыҡ матур ғаилә улар. Тик яҡындан аралашҡан кешеләр генә уларҙың тормоштоң ниндәй шарттарында һәм ниндәй юлдары менән ошондай өлгөлө матурлыҡҡа килеп еткәнен аңлай алалыр....\nТОРБА ҒЫНА ҠАЛДЫ ҺЕРӘЙЕП…\nЭкономика / Проблема // 16-01-2015, 09:26\n12 көнгә һуҙылған байрам көндәре үтеп, рәхәтләнеп ял итеп, эш урындарыбыҙға килеп еттек. Эш башлар алдынан Матбуғат йорто тәҙрәһенән тышҡа ҡарап ултырып алырға күнегелгән. Унда әллә ни матур пейзаж булмаһа ла, барыһы ла яҡын, ҡәҙерле. Һәр хәлдә, йылдар буйына Өфөләге 1-се йылылыҡ цехының (КЦ 1) 90 метрлыҡ торбаһына ҡарап ултырам. Тик был юлы торбанан талғын ғына сыҡҡан төтөнгә ҡарап уйланырға ваҡыт булманы – цех эргәһендәге УЗЭМИК заводының бер бинаһы ҡотто алды. Бомбаға тотҡандармы ни – емерелеп төшөргә оҡшап тора, тәҙрәләре өңрәйгән, станалар аҡтарылған. Ҡотһоҙ инде, дөрөҫөн әйткәндә.\nАуырлыҡтар артында ЕҢЕЛЛЕК ята\nМахсус бит / Проблема // 9-01-2015, 14:52\nТормошто сикһеҙ һынауҙарҙан торған һикәлтәле юлға оҡшатам. Әҙәм балаһының ныҡлығы шатлыҡ-ҡайғы менән дә, байлыҡ-йотлоҡ менән дә ҡапшала. Бөттө, барыһы ла бөттө, тип күңел төшөргәндә, дөм ҡараңғылыҡта ҡапыл ут гөлтләп ҡабынғандай, көтмәгәндә яңы офоҡтар асыла. Ауырлыҡтан һуң иҫ киткес еңеллек килә. Түбәндә һүрәтләнгән осраҡтар тап шуны раҫлай. Яҙмыш ауырлығына зарланғанда был бары сираттағы һынау икәнлеген онотмағыҙ.\nБала – ғаилә тотҡаһы, тиһәләр ҙә...\nБДУ-ның икенсе курсында уҡып йөрөүсе Камил “первашка” Әнисәне тәү күреүҙән оҡшата. Шаталаҡ, сая, күҙҙәренән нур сәселеп торған ҡыҙ тәүҙә хистәренә яуап бирмәй. Егет бер ҙә төшөп ҡалғандарҙан түгел, һүҙен һүҙ итә – ҡыҙҙың йөрәгенә асҡыс ярата....\n“Һигеҙ ожмах асҡысы” китабының авторы менән бер яҡлы әңгәмә\nӘҙәбиәт / Проблема // 9-01-2015, 11:43\nҺинең “Һигеҙ ожмах асҡысы” исемле шиғри йыйынтығыңды уҡып сыҡтым да, үҙенсәлекле бер әңгәмә ҡороп алырға булдым. Бәғзе берәү уны, бәлки, рецензия тип нарыҡлар, ҡайһылары асыҡ хатҡа ла оҡшатыр. Ләкин минең өсөн исеме түгел, есеме мөһим. Яҡташым һәм ырыуҙашым булараҡ, һинең менән ошолай аралашыуҙы ҡулайыраҡ та күрҙем.\tБыл китабыңды бүләк иткәнең өсөн, һүҙемде рәхмәт белдереүҙән башламаҡсымын. Күптән бындай рухи ҡәнәғәтләнеү тойғоһо кисергәнем юҡ ине. Әммә йыйынтығыңдың һуңғы битен япҡас, күңелде ҡәнәғәтһеҙлек хисе биләп алды, “бөтөп тә ҡуйҙымы ни?” тигән үкенесле уйҙар йөрәкте өйкәне....\nӘкиәт һәм йыр донъяһы\nБашҡортостан / Проблема // 12-12-2014, 14:40\nЙәшәлгән ғүмер бейеклегенән үткәндәргә, бөгөнгөгә ҡарап, шундайыраҡ һығымтаға киләһең: әҙәм балаһының донъяны танып белеү һәләте көслө һәм сикһеҙ. Бушҡа ғына, билдәһеҙлек кешене нығыраҡ ылыҡтыра, тимәйҙәрҙер. Бала ла бит, бер бешкәнсе, утҡа ынтыла. Шуға күрә лә ошо сифатыбыҙ беҙҙе төрлө ҡитғаларға һәм тарафтарға тарта. Әллә күпме аҡса түгеп, ваҡытыбыҙҙы сарыф итеп, ғүмеребеҙҙе ҡурҡыныс аҫтына ҡуйып, самолеттарҙа йыһаныбыҙҙың бер сигенән икенсеһенә табан осабыҙ, поездарҙа елдерәбеҙ, алыҫтарға сәйәхәт ҡылабыҙ. Сит илдәрҙә сәскә ата барған туризмға, кешене хеҙмәтләндереү кимәленә, иге лә, сиге лә булмаған төрлө тауарҙары менән ылыҡтырған ят баҙарҙарға һоҡланабыҙ. Ҡыйынлыҡ менән булһа ла сит телдәрҙе өйрәнеп, үҙебеҙ барған ерҙә йәшәгән кешеләр телендә һупалаштырған булабыҙ....\nМахсус бит / Проблема // 12-12-2014, 14:20\nКешенең исеме уның яҙмышына йоғонто яһай, тигән фекерҙе күп тапҡыр ишетергә тура килһә лә, нисектер быны етди ҡабул итмәй торғайным. Бер таныш апайҙың һөйләгәндәренән һуң шулай ҙа уйланырға мәжбүр булдым.\nҒаиләләрендә кинйә малай тыуғас, улар исем һайлап йөҙәмәгән. Әсә үҙенең күңелендә йөрөткән исемде ҡуштыра – Илсур. Башҡортса ла матур яңғырай, рус теленә тәржемә иткәндә лә боҙолмай. Илсур шуҡ, шаян булып үҫмәһә лә, бәләкәйҙән башы бәләнән сыҡмай. Ул ҡолау-бәрелеүҙәренең, ҡазаланыуҙарының иҫәбе-һаны булмай. Йомортҡа ҡарарға менгән еренән кәртә башынан ҡолап төшөп, ҡулын да һындыра, солан башынан йығылып, аяғын имгәтә. Эҫе һыуға ла бешеп, апаруҡ дауаханала ятып сыға. Үҫә төшкәс, мотоцикл менән аварияға осрай… Ата-әсәһенә аҙаҡ уны армиянан да барып алып ҡайтырға тура килә – ниндәйҙер күнекмәләр ваҡытында аяғын һындыра, уныһы яңылыш уңалып йонсота…...\nМахсус бит / Проблема // 12-12-2014, 04:46\n«Дауаланып алайым да, һеҙҙе мотлаҡ Алматыға ҡунаҡҡа саҡырам. Бында һеҙгә оҡшаясаҡ, жаным! Килерһегеҙ бит?» – һорауына мин ыңғай яуап бирҙем. Ә икенсе көндө ул шылтыратманы. Шомланып, бер туҡтауһыҙ номерын йыйҙым. Кис ят тауыш яуапланы: «Мин уның кейәүе. Ул бөгөн үлде…» Бер ни ҙә аңламай, иҫемде юғалтып йығылдым… Мөхәббәттән үлмәйҙәр, тиҙәр. Ә мин саҡ тере ҡалдым, шаңҡыуҙан арынырға бер йыл ваҡыт талап ителде.\nБеҙгә күпселектә ғәҙеллек эҙләгән, ярҙамға мохтаж кешеләр мөрәжәғәт итә. Үҙҙәренең оҙон йә ҡыҫҡа тормош юлында ғәжәп күренештәргә осрағандар ҙа күргәндәре менән бүлешергә ашыға. Ә һуңғы ваҡытта мөхәббәт ҡиссаларын йыш ишетергә тура килә. Ҡыҙыҡ та, ҡыҙғаныс та инде: уларҙың барыһы ла көҙгө кис кеүек һағышлы, үкенесле, әйтерһең дә, бәхетле мөхәббәт тарихтары тик әкиәттәрҙә генә тороп ҡалған (ә бәлки, һөйөп-һөйөлгәндәр бәхеттәренә күҙ тейҙереүҙән ҡурҡып, үҙҙәренең яҙмышын йәшерә, ҡурсалайҙыр)....\n“Яратам, йоҙроҡтарым менән яратам\nМахсус бит / Проблема // 5-12-2014, 13:22\nБеҙҙең ил киңлектәрендә шундай бер әйтем таралған: “Туҡмай икән, тимәк, ярата!” (“Бьет – значит любит!”) Ниндәй ҙә ахмаҡ әйтем. Беҙҙең халыҡ сығармағанына һөйөнәм шулай ҙа. Моғайын, һуғышырға яратҡан әҙәм ауыҙынан таралғандыр. Күбеһенсә, ҡатын-ҡыҙҙар ҡабатлай, имеш. Ирҙәренән туҡмалғандары шулай алданалырмы? Бында мөхәббәттең ни ҡыҫылышы? Яратҡан кешеһенә ҡул күтәрергә, кем әйтмешләй, псих ҡына йөрьәт итер. Ысынлап та, йоҙроғон эшкә еккән ир ниндәй маҡсат ҡуя? Уның көслө зат икәнен “ҡорбаны” былай ҙа белмәйме ни? Психологтар әйтеүенсә, ир үҙенең өҫтөнлөгөн күрһәтергә тырыша, ҡатын буйһонмай башлаһа, нимә эшләрмен, тип ҡурҡа. Әһә, барыһы ла ҡурҡыуҙан инде улайһа? Ҡурҡаҡ ирҙәр генә ҡатынын туҡмай, тип ауыҙ тултырып әйтә алабыҙмы?\nБынан бер нисә аҙна элек Беренсе каналда Андрей Малаховтың “Һөйләһендәр әйҙә” (“Пусть говорят”) тапшырыуында Рәсәй киноһы “йондоҙ”о Марат Бәшәровтың ҡатынын әҙәм ҡарағыһыҙ итеп туҡмауы хаҡында ике көн рәттән күрһәттеләр....\nМахсус бит / Проблема // 21-11-2014, 13:10\nРФ Дәүләт Думаһы депутаттары иҫерткес эсемлектәрҙе магазин кәштәләренән алыу тураһында закон проекты әҙерләй. Был тәҡдим халыҡ араһында бер аҙ шау-шыу тыуҙырырға ла өлгөрҙө. Бәғзеләр уны хуплаһа, кемдәрҙер тәнҡит утын яуҙыра. Гәзит уҡыусы дуҫтарыбыҙ ниндәй ҡарашта? Был закон эскелекте туҡтатырға ярҙам итерме?\n... – Кемдәрҙелер туҡтата, ләкин эскегә һабышҡандар теләһә ниндәй шыйыҡсаларҙы һатып алып эсә башлаясаҡ. Көмөшкә ҡыуыусыларға, шикле иҫерткес эсемлектәр һатыусы алыпһатарҙарға ҡатыраҡ закон кәрәк. Ауылдарҙа шуның менән генә кәсеп итеп, хатта бизнес яһап ятыусылар күп. 100 мең һум тирәһе штраф һалһаң, ул саҡта ла туҡтамаһа, иркенән мәхрүм итһәң, һөҙөмтә һәйбәт булыр ине....\nАртҡа 1 ... 6 7 8 9 10 11 12 13 14 ... 49 Алға


Аралашыу емешле булһын » «Йәшлек» гәзите | Газета «Йәшлек»\nГазета "Йәшлек" » Яңылыҡтар архивы » Аралашыу емешле булһын\n04.09.2010 Аралашыу емешле булһын\nБР Дәүләт Йыйылышы – ҡоролтайҙың көҙгө сессияһы башланды. Алда дәүләт ҡоролошо өлкәһендәге ҡануниәтте камиллаштырыуҙа ҙур эш башҡарыу бурысы тора. Ошо иҫәптә – Башҡортостанда депутаттар һанын кәметеүгә ҡағылышлы республика Конституцияһына, мировой судьяларҙың эшмәкәрлегенә бәйле закондарға һ.б. үҙгәрештәр индереү. Парламенттың төп бурысы – 2011 йылға республика бюджетын ҡабул итеү.


9 декабрь Рәсәйҙә – Ватан Геройҙары көнө | ГТРК «Башкортостан» — Новости Уфы и РБ\n08 декабря 2019 — 20:22\nРеволюцияға тиклем Георгий кавалерҙары байрамы булараҡ билдәле дата яңы тарихта яңыса атама алһа ла эстәлеге үҙгәрешһеҙ – ысын батырҙарға дан һәм хөрмәт өлгөһө. Советтар Союзы геройы исемен йөрөткән ҡаһармандар һаны буйынса беренселәр рәтендә торған Башҡортостанда тантаналы сараларҙа Рәсәй Президентының Волга буйы федераль округындағы тулы хоҡуҡлы вәкиле Игорь Комаров та ҡатнашты.\nБатырҙарҙың ҡаһарманлығы байрам көндәрендә генә түгел, мәңге хәтерҙә. Башҡаланың 39-сы гимназияһы уҡыусылары был хәҡиҡәтте яҡшы аңлай. Тарих дәрестәре, мәктәп музейы һәм данлыҡлы яҡташтар менән осрашыуҙар аша.\nРәсәй геройҙары көнө уңайынан гимназия коллективы Пермь СОБР-ы командиры, полковник Сергей Яшкинды осрашыуға саҡырҙы. 2013 йылда ул ил президенты ҡулынан Рәсәй Федерацияһы геройы алтын йондоҙон алды. Хәрби бурысын үтәгәндә күрһәткән ҡыйыулығы һәм батырлығы өсөн.\nЙома көн башҡала мәктәптәренең күбеһендә ошондай батырлыҡ сәғәттәре ойошторолдо. Илһөйәрлек дәрестәре Ватанға тоғролоҡ тойғоһон тәрбиәләр өсөн мөһим. Батырҙар Волга буйы федераль округы кадеттарының Башҡортостан корпусы курсанттары менән дә осрашты, Өфө буйлап сәйәхәт ҡылды, башҡаланың иҫтәлекеле урындарында„“Рәсәй – минең тарихым” паркында булды.\nБашҡортостан Рәсәй геройҙары көнө уңайынан тотош Волга буйы федераль округ күләмендәге тантаналарҙы ҡабул ите. Улар Өфөләге Еңеү паркында батырҙар аллеяһынан башланды.\nРәсәй Президентының Волга буйы федераль округындағы тулы хоҡуҡлы вәкиле Игорь Комаров, Башҡортостан Республикаһы башлығы Радий Хәбиров Советтар Союзы геройҙары Александр Матросов менән Миңлеғәле Ғөбәйҙуллин һәйкәленә сәскәләр һалды. Сарала ҡатнашыусылар яу яланынан ҡайтмаған Ватан һаҡсыларын бер минут тын ҡалып иҫкә алды.\nӨфөләге байрам тантаналарына Волга буйы төбәктәрендә йәшәгән 18 Советтар Союзы, Рәсәй, Социалистик хеҙмәт геройҙары, геройҙарҙың ғаилә ағзалары, балалары, барыһы йөҙгә яҡын кеше саҡырылғайны. Владимир Косарев менән Сергей Пантелеев – Киров өлкәһенән. Башҡортостан тәбиғәте, Өфөнөң гүзәллегенә һоҡланыуын йәшермәйҙәр. Бөйөк Ватан һуғышы яуҙарында батырлыҡ күрһәткән өсөн Дан орденына лайыҡ атайҙары иҫтәлеген тоғро һаҡлайҙар.\nБайрамдың тантаналы өлөшө “Торатау” Конгресс-Холында дауам итте. Бында Бөйөк Ватан һуғышы яу яландарында табылған әйберҙәр, эҙәрмән отрядтары асыҡлаған ҡиммәтле мәғлүмәттәр күргәҙмәгә ҡуйылған. Яңыраҡ эҙәрмәндәр Луганск өлкәһенән ҡайтҡан. Тап шул яҡтарҙа барған ҡыҙыу алыштарҙа генерал Шайморатов һәләк булған.\nИгорь Комаров һәм Радий Хәбиров Волга буйы округы төбәктәренең “Ватан геройҙары портреттары” күргәҙмәһен дә ҡараны. Тантаналы концертта иһә Ватан именлеге хаҡына ғүмерен йәлләмәгән батырҙарҙың әсәләрен хөрмәтләү йолаһы атҡарылды. Һәм “Ватан геройҙары” округ йәмәғәт проекты конкурстарында еңеүселәргә бүләктәр тапшырылды. Ватан һаҡсылары иҫтәлеген мәңгеләштереү эшмәкәрлеге буйынса Башҡортостан Республикаһы беренсе урынға сыҡты.\n“Ватан геройҙары” проекты һәләк булған яугиҙәрҙең исемдәрен асыҡлау һәм мәңгеләштереү буйынса әүҙем эш алып барыуға йүнәлтелгән. Бөгөнгә хәбәрһеҙ юғалғандарҙың өс меңдән ашыуының исеме билдәле.\nИгорь Комаров менән Радий Хәбиров Өфөлә Межгорьеның “Пауза” студияһында шөғөлләнгән уҡыусылар менән дә осрашты. Балалар “Театраль Волга буйы” проектында еңеүгә өлгәшкән.\n“Театраль Волга буйы” бәйгеһе быйыл март айында старт алғайны. Рәсәйҙә театр йылы иғлан итеү уңайынан уға Президенттың Волга буйы федераль округындағы тулы хоҡуҡлы вәкиле башланғыс һалды. Игорь Комаров еңеүселәрҙе 16 декабрҙә Түбәнге Новгородта үтәсәк бүләкләү тантанаһына саҡырҙы.


Башҡортостанда йәшәү минимумы 6436 һум тәшкил итә // Иҡтисад | новости башинформ.рф\nБашҡортостанда йәшәү минимумы 6436 һум тәшкил итә\n17:53, 19 ноября 2013 Иҡтисад\nБашҡортостан Хөкүмәте ҡарары менән республикала 2013 йылдың өсөнсө кварталында йәшәү минимумының уртаса айлыҡ күләме билдәләнгән – 6436 һум. Эшкә һәләтле халыҡтың йәшәү минимумы 6897 һум күләмендә билдәләнгән, пенсионерҙар өсөн – 5224 һум, балалар өсөн – 6300 һум.\nЙәшәү минимумы Рәсәй субъекты кимәлендә билдәләнә, социаль программалар төҙөгәндә һәм тормошҡа ашырғанда халыҡтың йәшәү кимәлен баһалау өсөн тәғәйенләнгән. Был күрһәткестән сығып, әҙ тәьмин ителгән граждандарға социаль ярҙам күләме иҫәпләп сығарыла, тип хәбәр иттеләр Хөкүмәттең матбуғат хеҙмәтенән.\nТеги: бр хөкүмәте ҡарары,йәшәү минимумы


Өфөлә бер эшһеҙгә рәсми рәүештә яҡынса бер вакансия тура килә // Иҡтисад | новости башинформ.рф\nӨфөлә бер эшһеҙгә рәсми рәүештә яҡынса бер вакансия тура килә\n17:27, 22 марта 2016 Иҡтисад\nБашҡортостандың баш ҡалаһында теркәлгән эшһеҙлек кимәле 1,26 процент тәшкил итә.\nӘлеге ваҡытта Өфөләге мәшғүллек хеҙмәтендә һигеҙ меңдән ашыу кеше иҫәптә тора. Шуларҙың ете меңдән ашыуы — эшһеҙ.\nҠаланың вакансиялар банкында 7,5 мең самаһы буш эш урыны тураһында мәғлүмәт бар.\nХәҙер баш ҡалала тулы булмаған эш аҙнаһы шарттарында эшләгән 12 предприятие иҫәпләнә. Тулы булмаған эш ваҡытына күсерелгән хеҙмәткәрҙәр һаны 1,6 меңдән ашыу тәшкил итә, тип хәбәр иттеләр Өфөләге халыҡ мәшғүллеге үҙәгендә.


Радий Хәбиров Өфөнөң 450 йыллығы уңайынан Башҡортостанда йәшәүселәрҙең нимә теләгәнен асыҡларға ҡушты\nБашҡортостан Хөкүмәтенең оператив кәңәшмәһендә Радий Хәбиров Өфөнөң 450 йыллығы уңайынан республика халҡың нимә теләгәнен асыҡларға ҡушты.\n«Шуныһы мөһим: Өфөнөң 450 йыллығына пландарыбыҙ бар. Ләкин өфөләр менән кәңәш ҡормағанбыҙ, — тине Радий Хәбиров. — Шуға, Александр Геннадьевич, был эш бик сәйәси, Өфө менән берлектә механизмдарҙы яҡшылап уйлағыҙ: беҙгә өфөләрҙең нимә теләгәнен аңларға, уларҙың фекерен иғтибар менән тыңларға кәрәк».\nУның әйтеүенсә, сара дөйөм республика кимәлендә ойошторола, юбилейға тиклем ҡалған өс йыл эсендә өфөләрҙе, шулай уҡ республика халҡын әҙерлек эшенә йәлеп итеү мөһим.\n«Өфөнөң 450 йыллығы — яңы объект төҙөү генә түгел. Элекке хроник ауырыуҙарҙы дауаларға тырышырға: ҡайҙалыр юл һалырға, ҡайҙалыр ихаталарҙы төҙөкләндерергә кәрәк. Бик ҙур комплекслы эш, эшҡыуарлыҡ берләшмәһе, барлыҡ федераль һәм республика учреждениелары менән даими эш алып барыу зарур. Өфөлә башҡарырға тейешле саралар исемлеге ҙур».\nРадий Хәбиров проект офисын булдырырға һәм даими, аҙнаһына бер йәки ике тапҡыр ойоштороу комитеты ултырышын уҙғарырға ҡушты.


25 Ғинуар 2011, 14:12\nТеннисты байҙар ғына уйнай торған уйын тип һанарға өйрәнгәнбеҙ. Рәсәйҙең тәүге Президенты Борис Ельциндың да уға ҡарата ҡыҙыҡһыныуы беҙҙең илдә был спорт төрөн үҫтереүгә ҙур этәргес булды. Бөгөн ул – иң популяр һәм профессионалдарға ҙур аҡса килтерә торған спорт уйыны.\nӘ мин һеҙгә ябай башҡорт ауылында малай-шалайҙың теннис уйынын күреү генә түгел, уйнарға ла мөмкинлектәре бар тиһәм, күптәр ышанмаҫ. Әммә был ысынбарлыҡ!\nАртур Хөснулла улы Алтынғужин күп йыл «Салауатнефтеоргсинтез» акционерҙар ойошмаһында «Нефтехимик» спорт клубын етәкләй. Салауат ҡалаһында «аристократик» уйын буйынса хатта Рәсәй турнирҙары ойошторған. Хәҙер ул биш йыл тирәһе хаҡлы ялда. Әммә теннис яратыусы Артур Хөснулла улы ваҡытын бушҡа уҙғармай: әле үҙе йәшәгән Үрге Юлдаш ауылында (Мәләүез районы) корт төҙөгән. Ауыл мәктәбе малайҙарын теннис уйнарға өйрәтә.\n– Тик бик күп уйнарға ваҡыттары аҙ, йәй көнө ауылда эш күп бит, – ти энтузиаст (корт асыҡ һауала – унда йәй көндәрендә генә уйнайҙар).\nҮткән йәй Үрге Юлдашта теннис ветерандары йыйылып, турнир үткәргән. Ә Яңы йыл алдынан улар «Олимпиец» спорт комплексында ҡышҡы турнир ойошторҙо. Уйнаусыларҙың иң өлкәндәренә 70 – 72 йәш ине. Бына шулай Артур ағай Алтынғужин ҡартын да, йәшен дә теннис уйнарға йәлеп итә.\nАтлап түгел, самолетта йөрөй турист\nЙыл аҙағында Рәсәй Юстиция министрлығы «Салауат-Авиа» аэроклубын теркәне. Унда парашюттан һикерергә, дельтапланда, парапланда, еңел самолетта осорға өйрәтәләр.\nДиректоры Петр Павлович Никерин һөйләүенсә, улар спорт һәм хәрби-патриотик эш менән генә сикләнергә йыйынмай. Баҫыуҙарҙы химик утау, нефть, газ торбаларын күҙәтеү, самолеттан фотоға төшөрөү кеүек йүнәлештәр ҡаралған.\n2010 йылдың ноябренән еңел самолеттарҙа осоу өсөн махсус рөхсәт алырға кәрәкмәй. Өфөләге аэропорт диспетчерына осош маршрутыңды әйтәһең дә, осаһың. Ергә төшкәс, был турала хәбәр итәһең. Канадала сығарылған дүрт урынлы «Тундра» самолетында авиатуризмды үҫтерәләр. Мәҫәлән, туй көнөндә йәштәр, ата-әсәләре Башҡортостандың йәмле урындары өҫтөнән сәйәхәт ҡыла ала. Республика ҡунаҡтары, эш кешеләре – кем теләй, шул авиатурист була ла инде.


Башҡортостанда яңы баш федераль инспектор\nБөгөн был вазифаға тәғәйенләнгән Андрей Чечеватов менән Рәсәй Президентының Волга буйы федераль округындағы тулы хоҡуҡлы вәкиле Михаил Бабич таныштырҙы.\nАндрей Викторовия Чечеватов 1965 йылда Мәскәүҙә тыуған, Ульяновскиҙағы юғары команда училищеһын, Фрунзе исемендәге хәрби академияны тамамлаған. 20 йылдан ашыу Рәсәйҙең Ҡораллы Көстәрендә хеҙмәт иткән. 2013 йылдан Киров өлкәһе буйынса федераль инспектор булып эшләгән. Андрей Чечеватов күрһәтелгән ышаныс өсөн рәхмәт белдереп, Башҡортостанға фиҙаҡәр хеҙмәт итәсәген белдерҙе.\nЭлек был вазифаны биләгән Петр Капишников хаҡлы ялға оҙатылды. Михаил Бабич әйтеүенсә, кадрҙар алмашынһа ла, маҡсаттар үҙгәрмәй. Баш федераль инспектор алдында яуаплы һәм етди бурыстар тора. Башҡортостан Президенты, урындағы власть органдары менән федераль үҙәк араһында тығыҙ хеҙмәттәшлек урынлаштырғанда һөҙөмтәле эшләргә мөмкин.


Жак Картье — Башҡорт Википедияһы\nфранц. Jacques Cartier\n31 декабрь 1491\n1 сентябрь 1557 (65 йәш)\nчума[d] һәм Сабыртмалы тиф\nштурман, сәйәхәтсе-тикшеренеүсе, мореплаватель\nГубернатор Новой Франции[d]\nManoir de Limoëlou[d]\nЖак Картье Викимилектә\nЖак Картье́ (франц. Jacques Cartier; 31 декабрь 1491 — 1 сентябрь 1557) — француз диңгеҙ сәйәхәтсеһе, Төньяҡ Американы колония итеүгә башланғыс һалған; Изге Лаврентий ҡултығын, Изге Лаврентий йылғаһын, һәм үҙе «Канада иле» тип атаған ерҙе һүрәтләп, картаһын төҙөгән тәүге европалы. Джон Кабот һәм Самюэль де Шамплен менән бер рәттән Канаданы асыусы тип һанала.\n2.1 Тәүге экспедицияһы\n2.2 Икенсе экспедиция\n2.3 Өсөнсө экспедиция\n3 Экспедиция көндәлектәре\nЖак Картьеның тыуыу датаһы теүәл билдәле түгел, 1492 йылдың 7 июне һәм 23 декабре араһында Бретань герцоглығының төньяҡ-көнсығыш ярында Сен-Мало портында тыуа. Уның ата-әсәһе — Жаме Картье һәм Жансар Жесслен (франц. Jesselin Jansart). Бала һәм үҫмер сағыындағы тормошо тураһында аҙ билдәле. 1520 йылдың апрель-майында Коннетабль Жак де Гранштың Катрин исемле ҡыҙы менән никахлаша.\nҠайһы бер тикшеренеүселәр фекеренсә, Картьены Франция короле Франциск I тарафынан 1524 йылда Төньяҡ Американың көнсығыш ярын тикшерергә саҡырылған Флоренция сәйәхәтсеһе Джованни да Верраццано оҙатып барған. Сираттағы экспедиция ваҡытында улар хәҙерге Бразилия ярҙарына сыға. Шул уҡ ваҡытта Бретон диңгеҙсеһенең Нормандиянан сыҡҡан экспедицияла булыуы шик тыуҙыра. «Дофин» карабы командаһы ағзалары араһында ла ул телгә алынмай.\n1532 йылда Бретань герцоглығы формаль рәүештә Франция менән берләштерелә. Картье король Франциск I менән таныша. Сен-Мало епискобы һәм Мон-Сен-Мишель аббаты Ле Венер Картье «Яңы Донъялағы яңы ерҙәрҙе асыу өсөн караптарҙы йөрөтә» белеүе һәм Ньюфаундлендҡа һәм Бразилияға уның сәйәхәттәре тураһында хәбәр итә. Картье король менән Көнбайышты тикшереү маҡсаттары менән уртаҡлаша; ул Һиндостанға һәм Ҡытайға барып етеү теләге менән яна.\nБеренсе экспедицияһын Картье король ярҙамында 1534 йылда ойоштора. Ньюфаундленд ярҙарын һәм Канаданың Атлантик ярын һәм Изге Лаврентий ҡултығын өйрәнә. Картье урындағы индейҙар менән бер нисә бәйләнеш урынлаштыра һәм көҙгөһөн индейҙар юлбашсыһы Доннаконаның ике туғаны тыуған иленә ҡайта. Картье бер нисә боғаҙ таба алмай, шулай уҡ Мадлен утрауҙарын материктың бер өлөшө тип һанай. Шуға ҡарамаҫтан экспедиция уңышлы тип табыла һәм 1534 йылдың 30 октябрендә Картье икенсе экспедицияға әҙерләнеү өсөн 3000 ливр аҡса менән тәьмин ителә.\n1535—1536 йылдарҙағы 14 ай дауам иткән икенсе экспедиция Изге Лаврентий йылғаһын өйрәнеү менән шөғөлләнә. Ҡышын Ирокуа ирокездар ауылы эргәһендәге фортта йәшәй һәм шунда белешмә төҙөй, унда индейҙарҙың тормошо һәм ғөрөф-ғәҙәттәре, ул яҡтағы флора һәм фаунаны тасуирлай. Алыҫ юлдан ҡайтҡан саҡта ул, алтын, яҡут һәм башҡа хазиналар күп булған тылсымлы Азияға юл тапҡанына инана. Картье, королгә яңы ил тураһында шәхсән һөйләр өсөн, индейҙар башлығы Доннаконаны Францияға алып барырға ҡарар итә. Отчет ыңғай ҡабул ителә, ә Картьеға Grande Hermine — икенсе экспедиция караптарының береһе бүләк ителә. Яңы экспедицияны ойоштороуға Италия һуғышы (1536—1538) ҡамасаулай.\nМәжбүри тәнәфес ваҡытында Картье ирланд ырыуҙарының береһенең лидеры Джеральд Фитцжеральдты яҡлауҙа ҡатнаша. Ҡайһы бер мәғлүмәттәр буйынса, Ул Фицджеральдтың Ирландиянан ҡасыуын әҙерләүҙә туранан-тура ҡатнаша, башҡалар фекеренсә, уны Сен-Мало портында ҡаршы ала.\n1540 йылдың 17 октябрендә Франциск I Картьеға, унда күсенә башлау маҡсаты менән, үҙе тапҡан ерҙәргә ҡайтырға бойора. Колонизация менән Картье етәкселек итәсәк тип фараз ителә, ул хатта Римдан фатиха ала. Уға төрмәләрҙән 50 тотҡон алырға һәм улар менән Канада, Сак һәм Сагенайҙың яңы ерҙәренә юл тоторға бойороҡ бирелә. Өс айҙан һуң король яңы фарманы менән колониялаштырыу өсөн яуаплы итеп Гугенот Робертвалде тәғәйенләй. Картье тик навигация мәсьәләләре менән шөғөлләнергә тейеш була Экспедиция баштан уҡ икегә бүленә. Картье Канадаға 1541 йылдың йәйендә килә һәм индеецтарҙың уға ҡарата мөнәсәбәте үҙгәреүен асыҡлай. Ҡышты ирокездар ҡамауында ҡалған фортта үткәргәндән һәм күскенселәрҙең бер өлөшөн юғалтҡандан һуң, тыуған иленә ҡайта. Ҡайтыр юлында ул Робервалде осрата. Ул уға кире ҡайтырға бойора, әммә Картье бойороғона буйһонмай һәм йәшерен рәүештә Францияға ҡайта.\nКартье башҡа оҙайлы экспедицияларҙа ҡатнашмай. Бының ике сәбәбе булыуы мөмкин: субординацияны боҙа һәм һәм Робервалде яҡлауһыҙ ҡалдыра. Бынан тыш, ул алып ҡайтҡан «хазина» кварц һәм пирит булып сыға. 1544 йылда трибунал алдында ул үҙен яҡлауға өлгәшә, королдең һәм Робервалдең аҡсаһын һаҡлыҡ менән тотонғанын иҫбат итә һәм Сен-Мало ҡаҙнаһына 9 мең ливр ҡайтара. Ҡалған ғүмерен Картье Сен-Малола һәм поместьеһына яҡын урынлашҡан Limoilou ауылында үткәрә, португал теленән тәржемәсе булып хеҙмәт итә. Диңгеҙ гиҙеүсе эпидемия ваҡытында билдәһеҙлектә вафат була, уның балалары булмай. Кәүҙәһе Сен-Винсент соборында ерләнә. Ҡатыны 1575 йылда вафат була.\nЭкспедициялары[үҙгәртергә | вики-тексты үҙгәртергә]\nТәүге экспедицияһы[үҙгәртергә | вики-тексты үҙгәртергә]\nБеренсе экспедицияһының маршруты\n1534 йылда Франциск I испандар, португалдар һәм инглиздәр үҙләштерергә ашыҡҡан Америкалағы хәлдәрҙе яйға һалырға ҡарар итә. Уның бойороғо буйынса (документ һаҡланмаған) Картье экспедицияға әҙерләнә башлай, бай Азияға көнбайыштан юл табырға тейеш була. Вёнёрҙың талабы буйынса судноларҙа бер рухани булыуға ҡарамаҫтан, экспедиция алдына бер ниндәй миссионер маҡсаттары ҡуйылмай, королде тик хазиналарға бай ерҙәр генә ҡыҙыҡһындырған .\n1534 йылдың 20 апрелендә бортында 61 кеше булған ике карапта беренсе экспедиция сәйәхәтен башлай. Картье яр буйы менән таныш була, ә юлға сығырҙан бер ай алда ул Лабрадор ярымутрауы менән Ньюфаундленд утрауы араһында урынлашҡан Белл-Айл боғаҙына сығырға йыйыныуы тураһында хәбәр итә. Экспедиция башланғандан һуң егерме көн үткәс, ул утрау ярҙарына сыға һәм төньяҡ-көнбайышҡа йүнәлә. Урындар бөтөнләй яңы булмаһа ла, Картье уларға яңы географик исемдәрен бирә.\n15 июндә Картье көньяҡҡа борола һәм яңы ерҙәрҙе өйрәнә башлай. 26 июндә Мадлен утрауҙарына барып етә, ә 29 июнь кисендә — принц Эдуард утрауына, әммә ул ваҡытта әле утрау икәнен белмәй. Брион утрауында Картье тәре ҡуя тип фаразлана. Мадлен утрауҙарының береһе Роше-оз-Уазо («Ҡош ҡаяһы») утрауында уның командаһы яҡынса 1000 ҡошто ҡыра, уларҙың күпселеге ҡанатһыҙ гагаркалар була.\nЖак Картье 1534 йылдың 24 июлендә Гаспала ҡуйған тәренең күсермәһе.\n4-9 июлдә экспедиция Азияға үтеү юлын эҙләп Шалер ҡултығын тикшерә. Картье ҡултыҡтың көньяҡ осон Изге Өмөт мороно (Cap d’Espérance) тип атай, әммә өмөттәре бер ҡасан да аҡланмай. 14 июлдән 25 июлгә тиклем Картье Гаспе ҡултығын өйрәнә. 24 июлдә Картье һәм уның диңгеҙселәре «Франция короле оҙаҡ йәшәһен» тигән һүҙҙәр яҙылған 10 метрлыҡ тәре төҙөйҙәр һәм был территорияларҙы королдең биләмәләре тип иғлан итәләр, ләкин был урындағы юлбашсы Доннаконеға оҡшамай. Тикшереү ваҡытында Картье күп тапҡыр индейҙар менән аралаша. Гаспе ҡултығында балыҡ тотор өсөн һыуға төшкән ирокездары осрата. Территорияла ирокездар өҫтөнлөк итә, тәүҙә улар Картьеның бүләктәрен ихлас ҡабул итә, әммә Картьеның был ерҙәр француз батшаһы милке тип иғлан итеүе уларға оҡшамай. Ирокездар башлығы Доннакона ағаһы һәм өс улы менән карапҡа килә, бер ни тиклем ыҙғыш-талаштан һуң Картье башлыҡтың ике улын үҙе менән алып китә.\nКартье ике тапҡыр Изге Лаврентий йылғаһын асыуға яҡын була. 25 июлдә Антикости утрауына йүнәлә һәм көнбайышта тағы бер ҡултыҡ булыуына ышанып, уның буйлап көнсығышҡа борола, һәм 1-5 августа утрау янынан боғаҙ буйлап үтә, әммә ахыр сиктә насар һауа шарттары уға ҡамасаулай һәм Картье кире ҡайтырға ҡарар итә. 15 августа Ньюфаундлендҡа барып етә һәм иленә ҡайтып китә, 5 сентябрҙә уның экспедицияһы Сен-Малоға әйләнеп ҡайта.\nИкенсе экспедиция[үҙгәртергә | вики-тексты үҙгәртергә]\nИкенсе экспедиция маршруты\nЖак Картье 110 кешенән торған экипажы, шул иҫәптән Картьеның һәм уның ҡатынының бер нисә туғаны, шулай уҡ беренсе сәйәхәттән Картье алып килгән Доннакона улдары менән өс карапта ((Grande Hermine, Petite Hermine, Émérillon)) икенсе тапҡыр сәйәхәткә сыға. Францияла ҡыш дауамында телде өйрәнәләр, әммә католитизмға күсмәйҙәр. Караптарҙа сәйәхәт ваҡытында мессаалар үткәргән ике капеллан була, әммә индеецтарҙы яңы дингә ылыҡтырыу мәсьәләһе тормай.\nКартье ирокездар ауылына килә. Рәссамы Лоуренс Робб Бэтчелор (1933)\n1535 йылдың 19 майында Сен-Малонан сығып китә, 50 көн Атлантиканы аша үтеү өсөн 50 көндән ашыу кәрәк була. Индеецтар ярҙамында 13 августа Бочелага йылғаһының инешенә барып сыға. Тоҙло һыу сөсө һыуға алышынғанға күрә, Картье үҙе эҙләгән үткәүелде таптым, тип уйлай. Изге Лаврентий исемен үҙе биргән бәләкәй ҡултыҡта туҡтай. Тиҙҙән был атама бөтә утрауға һәм йылғаға тарала.\nЙылға буйлап өҫкә күтәрелеп, ул Орлеан утрауына барып етә. Был «канада» территорияһы була. Картье йылға буйлап Ошелаға тиклем юлын дауам итә, Доннакона европалылар менән сауҙаны монополиялаштырырға һәм башҡа ирокездарҙан айырымланырға теләй, шуға күрә Картьеның пландарына ҡамасаулай. Картье үҙенең караптарын ирокездар ауылы тирәһендәге Сент-Круа йылғаһында ҡалдырып, 19 сентябрҙә Émérillon карабында Хоселагаға табан юллана. 2 октябрҙә ул ирокездар стилендә төҙөлгән ҡалаға, хәҙерге Монреаль ҡалаһына, барып етә. Картье уны Мон-Руаяль тип атай. Артабан юлсыларға йылға һикәлтәләре ҡамасаулай башлай, индеецтар, йылға ағымында бындай һикәлтәләр бик күп, тип ишаралайҙар, ә йылға үҙе алтынға. баҡырға һәм көмөшкә бай тылсымлы Сәгәнәй иленә алып бара, тиҙәр. Картье юл Ҡытайға алып барыуына ышана. Ошо ерҙә ҡала барлыҡҡа килә, уның исеме — Lachine Lachine Rapids, Квебек.\n3 октябрҙә Картье ҡайтыр юлға сыға, 7 октябрҙә Сент-Мориси йылғаһы тамағына тәре ҡуя. Европылалар Стадакона тирәһендә форт төҙөйҙәр, ә индеецтар үҙ интригаларын дауам итәләр. Францияға ҡайтырға һуңлағанға күрә, Картье һәм уның иптәштәре ҡыш дауамында фортты нығыталар, утын яралар, һунарсылыҡ һәм балыҡсылыҡ менән шөғөлләнәләр.\n1535 йылдың ноябрь уртаһынан 1536 йылдың апрель уртаһына тиклем француз караптары Квебек ҡаяһы аҫтындағы Сен-Шарль йылғаһы тамағында боҙға туңып ҡалалар.Ҡар бик ҡалын була. Өҫтәүенә, ул ҡышта зәңге ауырыуы ҡотора, башта ирокездар ауырый, һуңынан был ауырыу француздар араһында ла башлана. :Картье командаһында 25 кеше һәләк була, урындағы халыҡтан — 50 кеше ған, урындағы араһында — 50 кеше. Иҫән ҡалған ирокездарҙың береһен — Домагаины — Картье үҙе менән Францияға алып китә.Ошо кешенән Картье аннедда исемле дауа тураһында ишетә. Ошо ҡатышма француздарҙы ҡотҡара, тигән фараз бар, сөнки 85 француз иҫән ҡала. Яҙ көндәрендә Картье, үҙе менән унлап индеецты, шул иҫәптән Доннаконаны һәм бер нисә баланы, алып тыуған иленә ҡайтыу юлына сыға, шулай уҡ ул бер нисә алтын киҫәге һәм йәнлек тиреләре ала. Ҡайтыр юлында Картье Мадлен утрауҙарыны ысынлап утрау булғанын асыҡлай, шулай уҡ Ньюфаундленд һәм Кейп-Бретон араһындағы ҡултыҡты таба. 1536 йылдың 16 июлендә экспедиция Сен-Малоға әйләнеп ҡайта.\nӨсөнсө экспедиция[үҙгәртергә | вики-тексты үҙгәртергә]\n1540 йылдың 17 октябрендә Франциск I Картьеға колонизацияны башлау өсөн үҙе асҡан ерҙәргә кире ҡайтырға бойора. Уны Картье етәкләргә тейеш була. Әммә 1541 йылдың 15 ғинуарында яңы экспедиция етәксеһе итеп — гугенот һәм королгә яҡын булған, һуңынан француз Канадаһының беренсе генерал-лейтенанты итеп исемләнгән Жан-Франсуа де Роберваль тәғәйенләнә. Картьеға төп штурман һәм штурман бурысы йөкмәтелә. Жак Картье юлға Робервалдән алдараҡ сыға.\n1541 йылдың 23 майында Картье Сен-Малонан бортында мең ярым кеше булған биш карапта өсөнсө экспедицияға китә. Караптар араһында алдағы экспедициянан ҡайтҡан Hermine Grande һәм Émérillon була. Экспедицияның маҡсаты — Сәгәнәй короллеген һәм уның хазиналарын табыу, Изге Лаврентий йылғаһы буйында күскенселәр өсөн торлаҡтар төҙөү. Күскенселәр үҙҙәре менән культуралы үҫемлек орлоҡтары һәм йорт хайуандарын алып китәләр.\n23 августа, Стадаконаға барып еткәс, Картье тағы индейҙар менән осраша һәм Доннаконаның вафат булыуын ишетә, ә ҡалған индейҙар кире ҡайтырға теләмәүе тураһында белдерә. Иҫке форт ташландыҡ хәлдә була, шуға күрә Картье яңы урын эҙләргә була. Тиҙҙән ул яңы урын таба, уны Шарльбур-Руаяль тип исемләй. Көҙ көндәренә бында колонизаторҙар ике форт төҙөй башлай. Яңы ултыраҡ янында алмас һәм алтынға оҡшаш таштар табыла, әммә Францияға ҡайтҡандан һуң уларҙың кварц кристалдары һәм тимер пириттары булыуы асыҡлана. 2 сентябрҙә ике кәмә ҡайтарыла, бортта табылған «хазиналар» һәм экспедиция барышы тураһындағы отчет бирелә.\nФортта ҡалғандарға задание бирепп, Картье 7 сентябрҙә баркастарҙа Ошелагаға юллана. Унда ул элекке таныштарын осрата һәм, киләһе яҙҙа бында килеү өсөн, һикәлтәләрҙе өйрәнә. Тәржемәселәрҙең булмауы был юлы бик ныҡ ҡамасаулай. Бынан тыш, индейҙар уға ҡарата мөнәсәбәтен үҙгәрткән булып сыға. 1541-1542 йылдарҙағы ҡыш тураһында бер ниндәй ҙә мәғлүәмәт юҡ. Индейҙар менән бәрелештә 35 француз һәләк була.\nКартье Францияға 1542 йылдың июнь башында юллана һәм, Робервалдең бойороғана буйһонмай, тыуған иленә ҡайта.\nЭкспедиция көндәлектәре[үҙгәртергә | вики-тексты үҙгәртергә]\nСен-Малола Картьеға һәйкәл\nБеренсе экспедицияның көндәлектәре 1565 йылда итальян телендә, 1580 йылда — инглиз телендә, 1598 йылда — француз телендә баҫтырылып сыға. Француз манускрипт варианты BN-да һаҡлана, төп нөсхәһе һаҡланмаған. 1843, 1867, 1934, 1946 йылдарҙа өйрәнелә.\nСтадаконда ҡышлағанда Картье ларентий ирокездарының дине һәм ғөрөф-ғәҙәттәре тураһында мәғлүмәт менән белешмә төҙөй. Әлеге ирокездар теленән «канада» (ауыл) һүҙе территорияның, артабан Канада дәүләтенең атамаһына әүерелә. Ләкин киләһе экспедиция ошо ирокез халҡының эҙен тапмай, сөнки был халыҡ гурон һәм көньяҡ ирокездар араһындағы һуғыш һөҙөмтәһендә тулыһынса юҡ ителә.\nИкенсе экспедиция көндәлектәре 1545 йылда француз телендә нәшер ителә, авторы күрһәтелмәй. BN-да өс көндәлектең күсермәләре һаҡлана, төп нөсхәләр һаҡланмаған. Фараз ителеүенсә, икенсе экспедиция көндәлектәренең авторы — Фараз ителеүенсә, икенсе экспедицияның үҙенсәлекле көндәлектәренең авторы — Джехан Пуллет. Беренсе һәм икенсе экспедиция көндәлектәре стилдәренең оҡшашлығы беренсе һәм икенсе көндәлектәрҙең авторы бер үк кеше тип фаразлау мөмкинлеге бирә.\nӨсөнсө экспедиция көндәлектәре 1600 йылда инглиз телендә (тулы күләмдә түгел) баҫтырыла, уларҙың нигеҙенә 1583 йылда Парижда табылған документ ята, һуңынан әлеге документ юҡҡа сыға. Был документтың авторы раҫланмаған.\nКартьеның тере сағындағы портреттары һаҡланмаған. 1542 йылдан һуң Pierre Desceliers ике дюймлы эскиз эшләгәне билдәле. 1836 йылда Леопольд Массард Картьеның ошо эскиз буйынса төшөрөлгән портретын баҫтыра. Шулай уҡ Валлард картаһында 1547 йылғы һүрәте һәм 1556 йылда төшөрөлгән бер дюймлы һүрәте билдәле. XVIII—XIX быуаттарҙа шулай уҡ Франсуа Рисс (1839) һәм Микелант портреттары баҫылып сыға. Беренсе эскиздан башҡа, портреттарҙың береһен дә ысынбарлыҡҡа тап килә тип әйтеп булмай .\nИкенсе экспедиция ваҡытында Картье ташлаған Petite Hermine карабы 1842 йылда табылған тип фаразлана. Караптың ҡайһы бер өлөштәре Сен-Малоға ебәрелә, өлөшө Квебек әҙәби һәм тарихи йәмғиәтендә һаҡлана.\nМонреаль ҡалаһында уның хөрмәтенә аталған майҙан бар.\nВуазен — ле-Бретон ҡалаһында Жак Картье урамы бар.\n↑ OCLC. Record #54179877 // VIAF (билдәһеҙ) — [Dublin, Ohio]: OCLC, 2003.\n↑ Немецкая национальная библиотека, Берлинская государственная библиотека, Баварская государственная библиотека, Австрийская национальная библиотека Record #118668633 // Общий нормативный контроль (GND) — 2012—2016.\n↑ 7,00 7,01 7,02 7,03 7,04 7,05 7,06 7,07 7,08 7,09 7,10 7,11 7,12 7,13 7,14 7,15 7,16 7,17 7,18 7,19 7,20 7,21 7,22 7,23 7,24 7,25 7,26 7,27 CARTIER, JACQUES. Dictionary of Canadian Biography Online. Тәүге сығанаҡтан архивланған 14 апрель 2013. 10 апрель 2013 тикшерелгән.\n↑ Meeting place — Montreal. Bi-weekly newspaper выпуск 20(62). Тәүге сығанаҡтан архивланған 4 март 2016. 1 октябрь 2009 тикшерелгән.\n↑ Квебек и Канада: история Квебека, Жак Картье, Новая Франция, Хартия французского языка Архивная копия на Wayback Machine\nКартье // Брокгауз һәм Ефрондың энциклопедик һүҙлеге: 86 томда (82 т. һәм 4 өҫтәмә том). — СПб., 1890—1907. (рус.)\nhttps://ba.wikipedia.org/w/index.php?title=Жак_Картье&oldid=1100916 ҡабул ителгән\n1491 йылда тыуғандар\n1 сентябрҙә вафат булғандар\n1557 йылда вафат булғандар\nXVI быуат сәйәхәтселәре\nБыл бит һуңғы тапҡыр 16:38 7 декабрь 2021 үҙгәртелгән.


Сибай етәкселеге алдында етди бурыстар тора | ГТРК «Башкортостан» — Новости Уфы и РБ\n22 января 2019 — 15:50 ГТРК «Башкортостан»\nРеспублика етәксеһе бөгөн оператив кәңәшмәлә Сибайҙағы хәл буйынса ҡәтғи саралар күреләсәк тине. Уларҙың береһе карьерҙы һыу менән тултырыу. Бөгөнгә бер генә хакимиәт башлығы ла ошондай ҡатмарлы хәлгә тарығаны юҡ. Шуға күрә лә Сибай етәкселеге алдында етди бурыстар тора. Оператив кәңәшмәнән хәбәрсебеҙ Ғәлимйән Ибатуллин бәйләнешкә сыға.


Башҡортостан милли музейында ошондай исем аҫтында күргәҙмә асылды.\nСелтәр күргәҙмәһе музейҙың үҙенсәлекле шөғөлгә бағышланған тәүге проекты. Уның маҡсаты халыҡты Рәсәй оҫталарының эштәре менән таныштырыу һәм селтәрҙең һуңғы 150 йылдағы тарихын сағылдырыу. Күргәҙмәлә боронғо ҡул эштәре лә, заманса әйберҙәр ҙә урын алған. Улар араһында ирланд техникаһы буйынса эшләнгәндәре лә, энә менән бәйләнгәндәре лә бар. Залда барлығы 200 тирәһе ҡул эше урын урын алған.\nСелтәр әйберҙәр электән көнкүрештә лә киң ҡулланылған. Ҡул оҫталары карауаттар, өҫтәлдәр өсөн япмалар, ҡорғандар бәйләгән. Матур биҙәктәрҙән йыйылған күлдәктәр, альяпҡыстар, баш кеймдәре иһә кешегә зауыҡ, күркәмлек өҫтәй. Айырыуса яғалар киң ҡулланыш тапҡан, улар һәр кейемгә биҙәк, сағыулыҡ өҫтәй. Шуға күрә был шөғөлө йылдар дауамында юғалмай, яңынан-яңы элементтар менән байып килә. Күргәҙмәне гүзәл заттар бик яратып ҡабул иткән, ҡул эштәре маутрлыҡ та тыуҙыра, нервыларҙы ла тынысландыра, ти улар.


Башҡортостанда 18 млрд һум суммаға торлаҡ кредиттары бирелгән // Иҡтисад | новости башинформ.рф\nБашҡортостанда 18 млрд һум суммаға торлаҡ кредиттары бирелгән\n15:48, 2 апреля 2012 Иҡтисад\nТөбәктең кредит ойошмалары менән былтыр бығаса булмағанса 18 миллиард һум суммалыҡ 24466 торлаҡ кредиты бирелгән.\nШул уҡ ваҡытта, күсемһеҙ милеккә хоҡуҡтарҙы теркәү органдарынан алынған мәғлүмәткә ярашлы, 10 процент осрағында ғына килешеүҙәр беренсел торлаҡ буйынса төҙөлгән, тип хәбәр иттеләр БР Төҙөлөш һәм архитектура буйынса дәүләт комитетында.\nХәтерегеҙгә төшөрәйек, 2011 йылда республика территорияһында 23,5 мең фатир төҙөлгән. План менән 2,1 млн «квадрат» ҡаралған, ысынбарлыҡта 2,109 млн квадрат метр торлаҡ сафҡа индерелгән. Шул уҡ ваҡытта төҙөлгән яңы торлаҡтың 73 проценты, 1,546 млн квадрат метры, шәхси торлаҡ төҙөлөшөнә тура килә.


Мәләүез районы Үрге Юлдаш ауылының өс урамы газһыҙ интегә | ГТРК «Башкортостан» — Новости Уфы и РБ\n07 апреля 2021 — 11:51 ГТРК «Башкортостан»\nҠышҡыһын егерме мең һумға яҡын квитанция түләргә тура килә, ти урындағы халыҡ. Электр өсөн сығым күп булыу сәбәпле, ҡайһы берәүҙәр иһә өй төҙөп тә бында йәшәй алмай. Газды үҙаллы үткәреү күпмегә барып төшә? Был проблема хәл ителерме? Ҡышҡыһын өйҙө тулыһынса электр ярҙамында йылытабыҙ, шуға ла ай һайын ун ике меңләп аҡса түләргә тура килә, тип зарлана Фарис Фәизов. Йорт янында ғына газ торбаһы тора, ләкин ул ҡулланылмай. Ғаилә быйыл үҙ аҡсаларына булһа ла газ үткәрергә теләгән, тик уның хаҡын ишетеп улар шаҡ ҡата. Үрге Юлдаш ауылының Көнсығыш, Байсурин, Көньяҡ урамында яҡынса һикһәндән ашыу йорт, әммә ни бары утыҙында ғына кеше йәшәй. Электр уты өсөн егерме мең һумға яҡын квитанция алыусылар ҙа бар. Шуға ла ҡышҡыһын туғандарҙа йәшәп тороу-берҙән –бер ысул. Урындағы халыҡ һүҙҙәренсә, газ торбалары йорттарҙан яҡынса утыҙ-ҡырҡ метр алыҫлыҡта урынлашҡан. Быны беҙ әле үҙ күҙҙәребеҙ менән дә күрәбеҙ. Ләкин уларҙан бер ниндәй ҙә файҙа юҡ, ти йәшәүселәр. Теүәл ете йыл өс урам халҡы газ үткәреүҙәрен һорай. Үрге Юлдаш ауыл старостаһы Марсель Ҡотлоғилдин район хакимиәте һәм Ергән ауыл биләмәһе хакимиәтенә мөрәжәғәт итә. Газды тәүҙә 2017-се йылда үткәрәбеҙ тигән хат ала, һуңынан 2018, 19, 20. Вәғәҙә 4 йылға һуҙыла. Ауылда өс трансформатор ҡуйылыуға ҡарамаҫтан, ул көскә эшләй. Ҡышҡы көндәрҙә утһыҙ, йылыһыҙ ултырған саҡтар ҙа булды, тип иҫләй халыҡ. Квитанцияны ваҡытында түләү өсөн күптәренә бурысҡа батырға тура килә.Газ мәсьәләһе буйынса һорауҙарға яуап алыу маҡсаты менән халыҡ йәнә ауыл биләмәһе хакимиәтенә мөрәжәғәт итеп ҡарай. Әммә ауыл биләмәһе башлығы урынында юҡ. Телефондан да аныҡ яуап алып булмай.Республика капиталь төҙөлөш идаралығы инженер инфраструктураһы объекттарын булдырыу өсөн ғаризалар ҡабул итә. Әле Мәләүез районының исемлектә булыуы билдәле. Ғариза ҡаралғас, уны Башҡортостандың төҙөлөш министрлығына ебәрәләр.Үрге Юлдаш ауылы халҡы үҙ аллы газ үткәрер ине, әммә уның өсөн эш хаҡы етмәй. Шуға ла пенсионер һәм күп балалы ғаиләләр был проблеманың ҡасан да булһа хәл ителеүенә өмөтләнә.


“Далан” фольклор эстрада төркөмө өр-яңы шоу-программаға саҡыра!\nАфиша ⇒ “Далан” фольклор эстрада төркөмө өр-яңы шоу-программаға саҡыра!\n05.11.2015 / Большой зал\nЯңы йырҙар, дәртле бейеүҙәр, сағыу сығыштар…\nАртур Туҡтағолов, Миңзифа Искужина, Редик Сәғитов, Искәндәр Ғәзизов, Илнур Һибәтуллин\n1999 йылда төҙөлгән «Далан» фольклор-эстрада төркөмө бөгөн филармонияның сағыу, үҙенсәлекле коллективтарының береһе һанала. Ул тиҙ арала үҙенең моңло ла, рухлы ла халыҡсан йырҙары менән тамашасыларҙың һөйөүен яуланы. Ансамблдең художество етәксеһе, ижад ҡомары ташып торған Башҡортостандың халыҡ артисы Артур Туҡтағолов. Уның күп ҡырлы таланты араһынан актер оҫталығы ( ул Өфө дәүләт сәнғәт институтының театр факультетын тамамлаған), баян менән синтезаторҙа уйнай белеү генә түгел, ә үҙе ижад иткән әҫәрҙәрҙе, аранжировкалауға ярҙам иткән музыкаль маһирлығын да билдәләп үтер кәрәк. Артур Туҡтағолов музыка донъяһында бик күп популяр эстрада йырҙарының авторы булараҡ та билдәле. Уның йырҙарын исемдәре ҙур танылыу яулаған сәхнә оҫталары - Иҙрис Ғәзиев, Нәзифә Ҡадырова, Фәрит Бикбулатов, Фәдис Ғәниев, Миңзифа Исҡужина, Зөлфиә Шакирова, «Карауанһарай» эстрада-фольклор төркөмө һәм башҡа башҡорт эстрадаһының йырсылары яратып башҡара.\nТөркөм составына килгәндә, йырсыларҙан Башҡортостандың атҡаҙанған артисткаһы Миңзифа Исҡужина, Халыҡ-ара конкурстары лауреаты Искәндәр Ғәзизов, нәфис һүҙ оҫтаһы Редик Сәғитов, ҡурайсы Илнур Һибәтуллиндар ижад итә.\nБашҡортостанда, сит илдәрҙә күп йөрөй был төркөм. Сит өлкәләргә сыҡҡанда милләттәштәребеҙҙең өмөтө, рухы һүнмәһен тип, күберәк патриотик йырҙарҙы алып сыға «Далан»дар.\nБыйылғы ижад миҙгелендә төркөм тамашасыларға өр-яңы шоу-программа әҙерләй. Программала башҡорт халыҡ йырҙары, башҡорт, татар композиторҙары әҫәрҙәре яңғыраясаҡ. Шулай уҡ заманса сит ил хиттары эшкәртелеп, “башҡортсалап” башҡарыласаҡ.\nЙырлы-моңло тамашаға рәхим итегеҙ, дуҫтар!